hotchpotch/miracl-hf-unified huggingface dataset:
মারিজুয়ানা (গান)
"মারিজুয়ানা" মার্কিন হিপ হপ রেকর্ডিং শিল্পী কিড কুডি কর্তৃক, তার দ্বিতীয় স্টুডিও অ্যালবাম "" (২০১০) থেকে নেয়া একটি গান। এটি প্রযোজনা করেছেন কুডি, সাথে ছিলেন মার্কিন রেকর্ড প্রযোজক ডট দ্য জিনিয়াস এবং মাইক ডিন।
গানটি গাঁজা বিষয়ক একটি গাথা-কবিতা। এর বিশেষ আকর্ষণ এটি ঠিক চার মিনিট বিশ সেকেন্ড সময়ে কিড কুডির "এবং ৪২০" বলার মধ্য দিয়ে গানটি শেষ করেন। মূলত গাঁজা সংস্কৃতিতে ৪২০ একটি জনপ্রিয় সংখ্যা।
২০১৩ সালের একটি সাক্ষাৎকারে, কুডি প্রকাশ করেন তিনি দুই বছর পূর্বেই গাঁজা সেবন বন্ধ করেছেন, বাচ্চাদের জন্য এবং ওষুধ ও নেশা সংস্কৃতিতে ক্রমাগত হতাশার কারণে।
লিন্ডসে হ্যাসেট
আর্থার লিন্ডসে হ্যাসেট, এমবিই (; জন্ম: ২৮ আগস্ট, ১৯১৩ - মৃত্যু: ১৬ জুন, ১৯৯৩) ভিক্টোরিয়ার জিলং এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের পক্ষে মাঝারীসারির ব্যাটসম্যান হিসেবে মাঠে নামতেন। লিন্ডসে হ্যাসেট ঘরোয়া ক্রিকেটে ভিক্টোরিয়া দলের প্রতিনিধিত্ব করেন। তাঁর ব্যাটিং সম্পর্কে উইজডেন মন্তব্য করে যে, ‘প্রতিটি স্ট্রোকেই প্রভূত্ব করার চেষ্টা চালাতেন তিনি। সময় সচেতনতা, চমৎকার পায়ের কারুকাজ ও শক্তিশালী কব্জির দক্ষ প্রয়োগে তিনি তাঁর ব্যাটিংকে অত্যন্ত সাধারণ বিষয়ে পরিণত করেছিলেন।’
বিদ্যালয় জীবনে খেলোয়াড় হিসেবে মূল্যায়িত না হলেও প্রথম-শ্রেণীর ক্রিকেটে বেশ কয়েক মৌসুমে নিয়মিত স্থান ধরে রেখেছিলেন। শুরুতে অবশ্য বিরাট রান সংগ্রহ করতে বেশ পেতে হয়েছিল তাঁকে। ১৯৩৮ সালে ইংল্যান্ড সফরে একটিমাত্র প্রথম-শ্রেণীর সেঞ্চুরির দেখা পেয়েছিলেন তিনি। কিন্তু সফরের শুরুতে ধারাবাহিকভাবে তিনটি সেঞ্চুরি করেছিলেন। টেস্ট ক্রিকেটের ক্ষেত্রেও একই হয়। কিন্তু চতুর্থ টেস্টে অস্ট্রেলিয়া দলের বিজয়ে গুরুত্বপূর্ণ ভূমিকা পালন করেন। অস্ট্রেলিয়া ফিরে ঘরোয়া ক্রিকেটে অনেকগুলো বিরাট রান সংগ্রহ করে নিজেকে স্বরূপে প্রকাশ করেন তিনি। তৎকালীন সময়ে বিশ্বের অন্যতম সেরা বোলার বিল ও’রিলি’র বিপক্ষে একই খেলায় দুইবার শতকের সন্ধান পান।
ইংল্যান্ড সফরে দলে তাঁর অন্তর্ভুক্তির বিষয়ে স্পষ্টতঃই নিজেকে তুলে ধরেন। ওরচেস্টারশায়ার, অক্সফোর্ড বিশ্ববিদ্যালয়, লিচেস্টারশায়ার ও কেমব্রিজ বিশ্ববিদ্যালয় দলের বিপক্ষে যথাক্রমে ৪৩, ১৪৬, ১৪৮ ও অপরাজিত ২২০* রান তুলে দলকে ইনিংসের ব্যবধানে জয়লাভে সহায়তা করেন। এরফলে নটিংহামে অনুষ্ঠিত সিরিজের প্রথম টেস্টে তাঁর অভিষেক ঘটে। কিন্তু উভয় ইনিংসে তিনি মাত্র ১ ও ২ রান তোলেন। অথচ ব্যাটিং স্বর্গ হিসেবে পরিচিত ঐ মাঠে মাত্র ২৪ উইকেটের পতন ঘটে ও দেড় সহস্রাধিক রান উঠে। খেলাটি ড্রয়ে পরিণত হয়েছিল। লর্ডসের দ্বিতীয় টেস্টে তিনি অবশ্য ৫৬ ও ৪২ রান সংগ্রহ করেছিলেন।
কিন্তু, দ্বিতীয় বিশ্বযুদ্ধের ফলে হ্যাসেটের খেলোয়াড়ী জীবনের ব্যাঘাত ঘটে। প্রথম-শ্রেণীর ক্রিকেট খেলা ফেলে দিয়ে সেকেন্ড অস্ট্রেলিয়ান ইম্পেরিয়াল ফোর্সে যোগ দেন ও মধ্যপ্রাচ্য এবং নিউগিনিতে চলে যান। এরপূর্বে তিনি অস্ট্রেলিয়ান সার্ভিসেস ক্রিকেট দলের অধিনায়ক মনোনীত হন। এ দলটি ইউরোপ ডে উপলক্ষে ভিক্টরি টেস্ট খেলার জন্য ইংল্যান্ড সফর করে। ঐ দলে কেবলমাত্র তিনিই টেস্ট খেলোয়াড় ছিলেন। তা স্বত্ত্বেও টেস্ট খেলোয়াড়দের নিয়ে গড়া ইংল্যান্ড দলের বিপক্ষে তাঁর দল ২-২ ব্যবধানে সিরিজ ড্র করে। হ্যাসেটের নেতৃত্বে দলের সফলতা বাড়তে থাকে। যুদ্ধের পর দলটি ইংল্যান্ড, ভারত সফর করে এবং অস্ট্রেলিয়ায় খেলে ও ক্রিকেট খেলাকে প্রতিষ্ঠিত করতে সহায়তা করে।
দ্বিতীয় বিশ্বযুদ্ধ শেষে মেলবোর্নে ফিরে হ্যাসেট একটি ক্রীড়া সরঞ্জাম বিক্রয়ের প্রতিষ্ঠান খুলেন। ঐ প্রতিষ্ঠানে অন্যতম সদস্য ছিলেন ভিক্টোরিয়ান টেস্টের দলীয় সঙ্গী নীল হার্ভে। ক্রিকেট খেলা থেকে অবসর নিয়ে ১৯৫৬ সালে হ্যাসেট অস্ট্রেলিয়ান ব্রডকাস্টিং কমিশনে রেডিও ধারাভাষ্যকার হিসেবে কাজ করেন। ঐ পদে তিনি ১৯৮১ সাল পর্যন্ত নিয়োজিত থাকেন।
এছাড়াও তিনি অ্যান্টি-ক্যান্সার কাউন্সিল অব ভিক্টোরিয়া’র নির্বাহী কমিটিতে সাবেক সাউথ মেলবোর্ন, ভিক্টোরিয়ান ও টেস্ট ক্রিকেটার লরি ন্যাশের সাথে কাজ করেন। ডিসেম্বর, ১৯৫৩ সালে নির্বাচনে প্রতিদ্বন্দ্বিতা করলেও পরাজিত হন। অস্ট্রেলিয়ায় অনুষ্ঠিত ১৯৫৪-৫৫ মৌসুমে অনুষ্ঠিত অ্যাশেজ সিরিজ চলাকালীন দ্য ডেইলি টেলিগ্রাফে লেখেন। ১৯৪২ সালে জিলংয়ের হিসাবরক্ষক টেসি ডেভিসের সাথে বিবাহ-বন্ধনে আবদ্ধ হন। এ দম্পতির দুই কন্যা ছিল।
একুশে স্মারক সম্মাননা পদক
একুশে স্মারক সম্মাননা পদক চট্টগ্রাম সিটি কর্পোরেশন কর্তৃক প্রবর্তিত একটি বাৎসরিক পুরস্কার। বস্তুনিষ্ঠ সংবাদ পরবিশেনা, গৃহায়ন শিল্প, নাট্যর্চচা, আবৃত্তি চর্চা ও চারু শিল্পে জাতীয় পর্যায়ে নির্দিষ্ঠ অবদানের স্বীকৃতি প্রদানের উদ্দেশ্যে ২০১৪ সাল থেকে প্রতিবছরের ফেব্রুয়ারি মাসে এই সম্মাননা প্রদান করা হয়।
দৈনিক আজাদী পত্রিকার সম্পাদক এম এ মালেক, দৈনিক র্পূবকোণ পত্রিকার সম্পাদক মোহাম্মদ ইউসুফ চৌধুরী (মরণোত্তর), মাস্টার নজির আহমদ (মরণোত্তর), অধ্যাপক প্রকৌশলী মৃণাল কান্তি বড়ুয়া, আহমেদ ইকবাল হায়দার, রণজিৎ রক্ষিত ও দীপক কুমার দত্ত।
ফেব্রুয়ারি ২০১৫ সালে মুক্তিযুদ্ধ ও স্বাধীনতা আন্দোলন, সমাজ সেবা, শিক্ষা, ক্রীড়া, শিল্প-বাণিজ্য, পেশা, সাংবাদিকতা ও সংস্কৃতির অঙ্গণে বিরল অবদানের জন্য ১১জনকে সম্মাননা প্রদান করা হয়।ফেব্রুয়ারি ২০১৬ সালে মুক্তিযুদ্ধ, শিক্ষা, ক্রীড়াসহ সাতটি ক্ষেত্রে বিশেষ অবদানের জন্য সাতজনকে মুসলিম ইনস্টিটিউট চত্বরে সম্মাননা প্রদান করা হয়।২৮ ফেব্রুয়ারি ২০১৬ সালে ৭ জনকে সম্মাননা প্রদান করা হয়।
গ্রেভিলিয়া
গ্রেভিলিয়া (), () হচ্ছে একটি চিরহরিৎ সপুষ্পক উদ্ভিদের প্রোটিয়াসি পরিবারের একটি গণের নাম যার ৩৬০টি প্রজাতি রয়েছে। এই গাছ অস্ট্রেলিয়া, পাপুয়া নিউগিনি, ইন্দোনেশিয়া, নিউ ক্যালিডোনিয়া, সুলাওসী প্রভৃতি দেশের বৃষ্টিবনে পাওয়া যায়। ঐতিহাসিকভাবে এদের "গ্রেভিলিয়া" নামটি এসেছে চার্লস ফ্রান্সিস গ্রেভিলের প্রতি সম্মান প্রদর্শনপূর্বক। এদের প্রজাতিগুলো আকারে একটি গুল্ম থেকে শুরু করে ৩৫ মিটার দীর্ঘ বৃক্ষের আকারে দেখা যায়। এদের ফুল দলবিহীন, এবং এদের থেকে বৈশিষ্টপূর্ণ এদের calyx যা চার ভাগে বিভক্ত হয়ে লম্বাটে আকার ধারণ করে এই ফুলের বৈশিষ্টমূলক রূপের সৃষ্টি করে।
জ্যামি দোরহান
জ্যামি দোরহান হলেন আইরিশ অভিনেতা, মডেল, সঙ্গীত শিল্পী।
দোরহান উত্তর আয়াল্যান্ডের কাউন্টি ডাউনের হলিউডে জন্মগ্রহণ করেছিলেন। সে বেলফাষ্টে বড় হয়েছেন। তার ২টি বড় বোন আছে।তার বাবা, প্রভাষক জিম দোরহান একজন ধাত্রীবিদ্যা বিশেজ্ঞ ছিলেন।তিনিও খুব শীঘ্রই অভিনেতা হন। 
২০০৩ থেকে ২০০৫ সাল পর্যন্ত অভিনেত্রী কেইরা নাইটলেই এর সাথে সম্পর্ক ছিল। ২০১৩ সালের ২৭ এপ্রিল তিনি কাউন্টি হাউজে তিনি ইংরেজ অভিনেত্রী অ্যামেলিয়া ওয়ার্নারকে বিবাহ করেন।
সূরা আন-নম্‌ল
আন নম্‌ল () মুসলমানদের ধর্মীয় গ্রন্থ কুরআনের ২৭তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৯৩টি। নম্‌ল শব্দের অর্থ (পিপীলিকা)।
দ্বিতীয় রুকূ’র চতুর্থ আয়াতে واد النمل এর কথা বলা হয়েছে। সূরার নাম এখান থেকেই নেয়া হয়েছে। অর্থাৎ এমন সূরা যাতে নামল এর কথা বলা হয়েছে। অথবা যার মধ্যে নামল শব্দ ব্যবহৃত হয়েছে।
দূরবীণ (চলচ্চিত্র)
দূরবীণ ২০০৯ সালে মুক্তিপ্রাপ্ত, জাফর ফিরোজ পরিচালিত একটি শিশু ও কিশোরদের উপযোগী বাংলা ভাষার চলচ্চিত্র। চলচ্চিত্রটি নির্মাণ করা হয়েছে ভারতীয় বাঙালি লেখক শীর্ষেন্দু মুখোপাধ্যায় রচিত দূরবীণ উপন্যাসের আলোকে। চলচ্চিত্রটির প্রধান ভূমিকায় অভিনয় করেছে লাবিব, কাজী আখতারুজ্জামান, মাহবুব মুকুল, জাফর ফিরোজ, আফনান।
এ চলচ্চিত্রে অভিনয় করেছেনঃদূরবীণ চলচ্চিত্র পরিচালনার জন্য জাফর ফিরোজ মুম্বাই ফ্লিম একাডেমী থেকে আন্তর্জাতিক ক্যাটাগরীতে সেরা চলচ্চিত্র পরিচালক হিসাবে পুরস্কার পান।
বিশ্ব স্কাউট সংস্থা
১৯২০ সালে, অলিম্পিয়ায় অনুষ্ঠিত প্ৰথম বিশ্ব স্কাউট জাম্বুরিতে বিভিন্ন দেশের স্কাউট আন্দোলনের মধ্যে সংযোগ ও সমন্বয় করার উদ্দেশ্যে বিশ্ব স্কাউট সংস্থা গঠিত হয়। এটি একটি আন্তর্জাতিক সংগঠন। এই বিশ্ব স্কাউট সংস্থার প্ৰধান কার্যালয়টি সুইজারল্যান্ডের জেনেভায় অবস্থিত।
যুদ্ধে থাকাকালে বি.পি রচিত ‘এইডস টু স্কাউটিং’ বইয়ে দেখিয়েছিলেন চরবৃত্তি অবলম্বন করে কিভাবে কাজ হাসিল করে নিরাপদে ফিরে আসা যায়। স্কাউট শব্দের অর্থ চর, গুপ্তচর। ১৯০৭ সালে তিনি প্রথম স্কাউট ক্যাম্প স্থাপন করেন ব্রাউন সি দ্বীপে। ১৯০৮ সালে স্কাউটদের জন্য রচনা করেন ‘স্কাউটিং ফর বয়েজ’ বইটি এবং ওই বছরই আনুষ্ঠানিকভাবে বয় স্কাউটের প্রতিষ্ঠা করেন। ব্যাডেন পাওয়েলের ছোট বোন অ্যাপনেস ব্যাডেন পাওয়েল বড় ভাইয়ের সহযোগিতায় ১৯১০ সালে বয় স্কাউটের অনুরুপ মেয়েদের জন্য একটি সংগঠন গার্লস গাইড মুভমেন্ট গড়ে তোলেন। ইতিমধ্যে ব্যাডেন পাওয়েল ব্রিটিশ রাজকীয় বাহিনীর লেফটেন্যান্ট জেনারেল হয়েছেন। অতঃপর তিনি রাজা সপ্তম এডওয়ার্ডেরপরামর্শক্রমে চাকরি ছেড়ে পুরোপুরি স্কউট আন্দোলনে আত্মনিয়োগ করেন। ১৯১৬ সালে ১২ বছর পর্যন্ত বয়সের ছেলেমেয়েদের নিয়ে স্কাউটের নতুন শাখা ‘কাব স্কউট’ তৈরি করলেন । ‘কাব’ শব্দের অর্থ সিংহ শাবক। ব্যাডেন পাওয়েল কাবদের জন্য ‘উলফ কাবস হ্যান্ড বুক’ নামে একটি মূল্যবান বই রচনা করেন। এরপর তরুণদের জন্য গঠন করলেন ‘রোভার স্কাউট’ এবং তরুণীদের জন্য ‘রেঞ্জারিং’। মূলত কাব, স্কউট, রোভার, রেঞ্জার, গাইড একউ সংগঠন- শুধু ভিন্ন বয়সী ছেলেমেয়েদের জন্য ভিন্ন নাম।
১৯২০ সালে অলিম্পিয়াতে সারা বিশ্বের স্কাউট ও গাইডদের নিয়ে আন্তর্জাতিক সমাবেশ বা জাম্বুরী অনুষ্ঠিত হয়।
Name
João Armando Gonçalves 
Jemima Nartey 
Daniel Ownby
Karin Ahlbäck
Abdullah al-Fahad
Marcel Blaguet Ledjou
Peter Blatch
Fernando Brodeschi
Lidija Pozaic Frketic 
Mari Nakano
Craig Turpie
Bagrat Yesayan
Scott Teare 
Olivier P. Dunan
== স্কাউট ব্যাজ কি??
সূরা আল-আনকাবূত
আল আনকাবূত ,(মাকড়শা) (), (পিপীলিকা) মুসলমানদের ধর্মীয় গ্রন্থ কুরআনের ২৯ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৬৯টি।
بِسْمِ اللّهِ الرَّحْمـَنِ الرَّحِيمِ 
আল্লাহর নাম দিয়ে শুরু করছি যিনি পরম করুণাময়, অতি দয়ালু।
১) আলিফ-লাম-মীম। 
২) মানুষ কি মনে করে যে, তারা একথা বলেই অব্যাহতি পেয়ে যাবে যে, আমরা বিশ্বাস করি এবং তাদেরকে পরীক্ষা করা হবে না? 
৩)আমি তাদেরকেও পরীক্ষা করেছি, যারা তাদের পূর্বে ছিল। আল্লাহ অবশ্যই জেনে নেবেন যারা সত্যবাদী এবং নিশ্চয়ই জেনে নেবেন মিথ্যুকদেরকে। 
৪)যারা মন্দ কাজ করে, তারা কি মনে করে যে, তারা আমার হাত থেকে বেঁচে যাবে? তাদের ফয়সালা খুবই মন্দ। 
৫)যে আল্লাহর সাক্ষাত কামনা করে, আল্লাহর সেই নির্ধারিত কাল অবশ্যই আসবে। তিনি সর্বশ্রোতা, সর্বজ্ঞানী।
৬) যে কষ্ট স্বীকার করে, সে তো নিজের জন্যেই কষ্ট স্বীকার করে। আল্লাহ বিশ্ববাসী থেকে বে-পরওয়া। 
৭) আর যারা বিশ্বাস স্থাপন করে ও সৎকর্ম করে, আমি অবশ্যই তাদের মন্দ কাজ গুলো মিটিয়ে দেব এবং তাদেরকে কর্মের উৎকৃষ্টতর প্রতিদান দেব। 
৮) আমি মানুষকে পিতা-মাতার সাথে সদ্ব্যবহার করার জোর নির্দেশ দিয়েছি। যদি তারা তোমাকে আমার সাথে এমন কিছু শরীক করার জোর প্রচেষ্টা চালায়, যার সম্পর্কে তোমার কোন জ্ঞান নেই, তবে তাদের আনুগত্য করো না। আমারই দিকে তোমাদের প্রত্যাবর্তন। অতঃপর আমি তোমাদেরকে বলে দেব যা কিছু তোমরা করতে। 
৯) যারা বিশ্বাস স্থাপন করে ও সৎকাজ করে, আমি অবশ্যই তাদেরকে সৎকর্মীদের অন্তর্ভুক্ত করব। 
১০) কতক লোক বলে, আমরা আল্লাহর উপর বিশ্বাস স্থাপন করেছি; কিন্তু আল্লাহর পথে যখন তারা নির্যাতিত হয়, তখন তারা মানুষের নির্যাতনকে আল্লাহর আযাবের মত মনে করে। যখন আপনার পালনকর্তার কাছ থেকে কোন সাহায্য আসে তখন তারা বলতে থাকে, আমরা তো তোমাদের সাথেই ছিলাম। বিশ্ববাসীর অন্তরে যা আছে, আল্লাহ কি তা সম্যক অবগত নন?
ফিলিপাইন সুপার লিগা
ফিলিপাইন সুপার লিগা ( পিএসএল) ফিলিপাইনে প্রথম কর্পোরেট ক্লাব ভলিবল লীগ। এটা স্পোর্টসকোর ইভেন্ট ম্যানেজমেন্ট এবং কনসালটেনসি কোম্পানী দ্বারা সংগঠিত হয়। এই লীগ সাবেক কলেজ খেলোয়াড়দের জন্য আয়োজন করা হয়ে থাকে, যাতে তারা তাদের ভলিবল খেলা কর্মজীবনের সঙ্গে অবিরত থাকতে পারে।
পিএসএল উদ্বোধনী টুর্নামেন্ট সময় একটি নারী লীগ হিসাবে শুরু হয়। পরবর্তী টুর্নামেন্ট পুরুষদের বিভাগ যোগ করা হয়েছিল।
পিএসএল এর চেয়ারম্যান হলেন ফিলিপ এলা জুইকো যিনি রামন সুজারার সভাপতি এবং ডা: আর্দ্রিয়ান লরেল এর কমিশনার।
আনোয়ার সাদাত
মুহাম্মদ আনোয়ার আল-সাদাত ( "" ; ২৫ ডিসেম্বর ১৯১৮ – ৬ অক্টোবর ১৯৮১) ছিলেন মিশরের তৃতীয় রাষ্ট্রপতি। ১৯৭০ সালের ১৫ অক্টোবর থেকে ১৯৮১ সালের ৬ অক্টোবর নিহত হওয়ার আগ পর্যন্ত তিনি এই দায়িত্বপালন করেছেন। সাদাত ছিলেন ১৯৫২ সালের বিপ্লবে বাদশাহ ফারুককে ক্ষমতাচ্যুতকারী স্বাধীন অফিসারদের মধ্যে অন্যতম সিনিয়র অফিসার এবং জামাল আবদেল নাসেরের ঘনিষ্ঠ সহযোগী। নাসেরের অধীনে সাদাত দুই দফায় ভাইস প্রেসিডেন্টের দায়িত্বপালন করেছেন এবং ১৯৭০ সালে নাসেরের উত্তরসুরি হিসেবে রাষ্ট্রপতি হন।
১১ বছরের রাষ্ট্রপতিত্বকালে আনোয়ার সাদাত মিশরে অনেক পরিবর্তন আনেন। নাসেরবাদের অনেক রাজনৈতিক ও অর্থনৈতিক ধারাকে বিদায় দেয়া হয়, বহুদলীয় প্রথার প্রবর্তন করা হয় এবং ইনফিতাহ নামক অর্থনৈতিক নীতি চালু করা হয়। ১৯৭৩ সালে মিশরের সিনাই উপদ্বীপ উদ্ধারের জন্য ইয়ম কিপুর যুদ্ধে তিনি মিশরের নেতৃত্ব দেন। ১৯৬৭ সালে ছয়দিনের যুদ্ধে ইসরায়েল তা দখল করে নিয়েছিল। এ কারণে মিশর ও আরব বিশ্বে তার জনপ্রিয়তা বৃদ্ধি পায়। এরপর তিনি ইসরায়েলের সাথে আলোচনায় বসেন এবং মিশর-ইসরায়েল শান্তি চুক্তি স্বাক্ষরিত হয়। চুক্তির কারণে আনোয়ার সাদাত ও ইসরায়েলের প্রধানমন্ত্রী মেনাখেম বেগিম শান্তিতে নোবেল পুরস্কার পান। চুক্তির ফলে মিশর সিনাই উপদ্বীপ ফিরে পায়। সাধারণ ভাবে মিশরীয়দের কাছে তা জনপ্রিয় হলেও মুসলিম ব্রাদারহুড ও বামপন্থিরা ফিলিস্তিনি রাষ্ট্রের ব্যাপারে কোনো প্রচেষ্টা না থাকায় তা প্রত্যাখ্যান করে। বাকি আরব বিশ্বের সাথে আলোচনা না করে ইসরায়েলের সাথে শান্তিচুক্তিকে সুদান ছাড়া বাকি আরব দেশগুলো ও প্যালেস্টাইন লিবারেশন অর্গানাইজেশন প্রতিবাদ করে। ফিলিস্তিন ইস্যুতে তাদের সাথে আলোচনা প্রত্যাখ্যান করায় ১৯৭৯ থেকে ১৯৮৯ সাল পর্যন্ত আরব লীগে মিশরের সদস্যপদ স্থগিত ছিল। তার হত্যাকান্ডে পেছনে এই শান্তিচুক্তি ভূমিকা পালন করেছে।
সিলেটের শিক্ষা প্রতিষ্ঠানের তালিকা
এটি বাংলাদেশের সিলেট জেলার শিক্ষা প্রতিষ্ঠানের তালিকা।
„মঙ্গলচন্ডি নিশিকান্ত মডেল উচ্চ বিদ্যালয়,ওসমানিনগর
জামেয়া তাওয়াক্কুলিয়া রেংগা,সিলেট।
জামেয়া আজহারুল উলুম বালিকা মাদ্রাসা, ধরমপুর, দক্ষিন সুরমা
তুগরা
তুগরা ( "tuğrâ") উসমানীয় সুলতানদের ক্যালিগ্রাফিক মনোগ্রাম, সিল বা স্বাক্ষর যা বিভিন্ন সরকারি দলিল ও চিঠিতে ব্যবহার হত। এছাড়াও শাসনামলে মুদ্রায় তা অঙ্কিত থাকত। গুরুত্বপূর্ণ দলিলের জন্য সুন্দর কারুকাজ করা তুগরা তৈরী করা হত। এসব নিদর্শন উসমানীয় যুগের শিল্পের চিহ্ন।
সুলতানের শাসনের শুরুতে তুগরার নকশা প্রণয়ন করা হত। দরবারের ক্যালিগ্রাফার বা "নিশানচি" লিখিত দলিলে তা অঙ্কন করতেন। প্রথম তুগরা প্রথম ওরহানের সময় ব্যবহার হয়। প্রথম সুলাইমানের সময় তা ধ্রুপদি রূপ লাভ করে।
প্রাচীন মিশরের কারটুশ ও ব্রিটিশ রাজার রয়েল সাইফারের মত তুগরা কাজ করত। প্রত্যেক উসমানীয় সুলতান তাদের নিজস্ব তুগরা ব্যবহার করতেন।
তুগরার নির্দিষ্ট বৈশিষ্ট্য রয়েছে। এর বাম দিকে দুইটি প্যাচ, মাঝখানে তিনটি উলম্ব রেখা ও ডানদিকে দুইটি বর্ধিত রেখা থাকে। মূল লেখা নিচে লেখা হয়। এর প্রত্যেকটি উপাদানের আলাদা অর্থ রয়েছে। এসব বৈশিষ্ট্যের কারণে সহজেই তুগরা সনাক্ত করা যায়।
নিচের অংশে সুলতানের নাম লেখা থাকে, একে "সেরে" বলা হয়। যুগের উপর নির্ভর করে এই নাম সরল হতে পারে যেমন "ওরহান, উসমানের পুত্র" এভাবে। ১৩২৬ খ্রিষ্টাব্দের প্রথম তুগরায় এভাবে লেখা ছিল। পরের দিকে সম্মানসূচক পদবি ও দোয়া তুগরায় যোগ করা হয়।
বামদিকের প্যাচগুলোকে বলা হয় "বেয়জে"। আরবি "বাইদা" অর্থাৎ ডিম থেকে এই নাম এসেছে। তুগরা নকশার কিছু ব্যাখ্যা অনুযায়ী বেয়জেগুলো দ্বারা সুলতানের দেখা দুটি সাগরকে নির্দেশ করে। এর মধ্যে বাইরের বড় প্যাচটি ভূমধ্যসাগর ও ভেতরের ছোট প্যাচটি কৃষ্ণসাগরের নির্দেশক।
উলম্ব রেখাগুলোকে বলা হয় "তুগ" বা পতাকাদন্ড। এই তুগগুলো স্বাধীনতা নির্দেশ করে। তুগের উপর দিয়ে অতিক্রম করা ইংরেজি S আকারের লাইনকে বলা "জুলফে"। তুগের শীর্ষসহ এগুলো দ্বারা পূর্ব থেকে পশ্চিমে বয়ে যাওয়া বাতাস নির্দেশ করে যা উসমানীয়দের উসমানীয়দের অগ্রযাত্রার নির্দেশক।
ডানদিকের বর্ধিত রেখাকে "হানসের" বলা হয় যা দ্বারা শক্তি ও ক্ষমতার প্রতীক তলোয়ার বোঝানো হয়।
তুগরা মূলত উসমানীয় সুলতানদের ক্ষেত্রে দেখা গেলেও অন্যান্য তুর্কি রাজ্য যেমন কাজান খানাত প্রভৃতিতে কখনো কখনো এর ব্যবহার হত। পরবর্তীতে রাশিয়ার তাতাররা তুগরা ব্যবহার করত।
মুঘল সাম্রাজ্য তার ক্যালিগ্রাফিক প্রতীকের ব্যবহারের কারণে পরিচিত ছিল। মুঘল তুগরাগুলো বৃত্তাকার হত এবং এর শীর্ষেও তিনটি রেখা থাকত।
সূরা আর-রুম
আর রুম , (), (রোমান জাতি), মুসলমানদের ধর্মীয় গ্রন্থ কুরআনের ৩০ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৬০ টি।
প্রথম আয়াতের ‘গুলিবাতির্‌ রুম’ থেকে সূরার নাম গৃহীত হয়েছে।
ম্যালকম স্পিড
ম্যালকম ওয়াল্টার স্পিড (; জন্ম: ১৪ সেপ্টেম্বর, ১৯৪৮) মেলবোর্নে জন্মগ্রহণকারী অস্ট্রেলীয় ব্যবসায়ী ও ক্রিকেট প্রশাসক। এছাড়াও ম্যালকম স্পিড আন্তর্জাতিক ক্রিকেট কাউন্সিলের সাবেক প্রধান নির্বাহী কর্মকর্তার দায়িত্ব পালন করেন। খেলোয়াড়ী জীবনে প্রবেশের পূর্বে মেলবোর্নে ব্যারিস্টার হিসেবে নিয়োজিত ছিলেন। কিন্তু ক্রীড়াকে অগ্রাধিকার দিয়ে আইন পেশা ত্যাগ করেন। ১৯৮০ থেকে ১৯৯৭ সাল পর্যন্ত অস্ট্রেলীয় বাস্কেটবল ও ১৯৯৩ থেকে ১৯৯৭ পর্যন্ত ভিক্টোরিয়ান কাউন্সিল ফর ফিটনেস এন্ড হেলথের চেয়ারম্যান ছিলেন। ২০১২ সালে স্পোর্ট অস্ট্রেলিয়া হল অব ফেমে তাঁকে অন্তর্ভুক্ত করা হয়।
১৯৯৭ সাল থেকে অস্ট্রেলিয়ান ক্রিকেট বোর্ডে চারবছরকাল প্রধান নির্বাহী কর্মকর্তার পদ অলঙ্কৃত করেন। এরপর ২০০১ সালে আন্তর্জাতিক ক্রিকেট কাউন্সিলে প্রধান নির্বাহী কর্মকর্তা হিসেবে যোগ দেন। এ দায়িত্ব পালকালে ম্যালকম গ্রে, এহসান মানি, পার্সি সন ও রে মালি’র ন্যায় চার সভাপতির সাথে কাজ করেন। অতঃপর ৪ এপ্রিল, ২০০৮ তারিখে হারুন লরগাত তাঁর স্থলাভিষিক্ত হন। ৪ জুলাই, ২০০৮ তারিখে তাঁর চুক্তি বাতিল করার পূর্বে গতমাসে ঘটা রে মালি’র সাথে গুরুতর বাদানুবাদের ঘটনা ঘটে। কেপিএমজি কর্তৃক নিরীক্ষা প্রতিবেদনে জিম্বাবুয়ের বিপক্ষে কোন পদক্ষেপ না নেয়াই এর প্রধান কারণ ছিল।
অস্ট্রেলিয়ান ন্যাশনাল বাস্কেটবল লীগেও দায়িত্বপ্রাপ্ত ছিলেন তিনি। ১৯৯৬ সালে তিনটি দলকে লীগ থেকে বাদ দেন। এনবিএল হল অব ফেমের তিনি সদস্য তিনি। এছাড়াও অস্ট্রেলিয়ান স্পোর্টস কমিশনের বোর্ডের সদস্য ছিলেন। বর্তমানে তিনি গল্ফ অস্ট্রেলিয়া ও রিচমন্ড ফুটবল ক্লাবের পরিচালনা পরিষদের সদস্য হিসেবে নিয়োজিত আছেন।
২০১৫ আইসিসি বিশ্ব ক্রিকেট লীগ দ্বিতীয় বিভাগ
২০১৫ আইসিসি বিশ্ব ক্রিকেট লীগ দ্বিতীয় বিভাগ আন্তর্জাতিক ক্রিকেট কাউন্সিল কর্তৃক আয়োজিত ক্রিকেটের বিভাগীয় প্রতিযোগিতা। এ প্রতিযোগিতাটি আইসিসি বিশ্ব ক্রিকেট লীগের অংশবিশেষ। এছাড়াও এর মাধ্যমে ২০১৯ সালের আইসিসি ক্রিকেট বিশ্বকাপ প্রতিযোগিতার বাছাইপর্বে অংশগ্রহণের সুযোগ ঘটানো হয়। ১৭-২৪ জানুয়ারি, ২০১৫ তারিখে নামিবিয়ায় এ প্রতিযোগিতাটি অনুষ্ঠিত হয়। চূড়ান্ত খেলায় নামিবিয়াকে ৮ উইকেটে হারিয়ে নেদারল্যান্ডস দল প্রতিযোগিতার শিরোপা জয় করে।
২০১৪ সালের ক্রিকেট বিশ্বকাপ বাছাইপর্ব ও ২০১৪ সালের আইসিসি বিশ্ব ক্রিকেট লীগ তৃতীয় বিভাগের ফলাফলের উপর ভিত্তি করে এ প্রতিযোগিতায় দলগুলোর অংশগ্রহণ ঘটে।
ক্যালসিয়াম কার্বনেট
ক্যালসিয়াম কার্বনেট হল একটি রাসায়নিক যৌগ যার সংকেত হচ্ছে CaCO। এটা প্রধানত তিনটি উপাদান কার্বন, অক্সিজেন এবং ক্যালসিয়াম দ্বারা গঠিত। পাথর বা শিলার মধ্যে এটা একটা সাধারণ উপাদান এবং মুক্তা, সামুদ্রিক প্রাণীর খোলস,শামুক,ডিমের খোসা ইত্যাদির প্রধান উপাদান। কৃষিজ চুনায় এটা একটি সক্রিয় উপাদান,যা ক্যালসিয়াম আয়ন ও জলের সাথে বিক্রিয়া করে সৃস্টি হয়। এটা চিকিৎসা ক্ষেত্রে ক্যালসিয়াম সাপ্লিমেন্ট বা অ্যান্টাসিড হিসেবে ব্যবহৃত হয়। তবে অত্যধিক ব্যবহার বিপজ্জনক।
ক্যালসিয়াম কার্বনেট অন্যান্য কার্বনেটের মত তার আদর্শ ধর্মাবলী ভাগাভাগি করে;তাদের মধ্যে উল্লেখযোগ্য কিছু হলঃ
এটা শক্তিশালি এসিড এর সাথে বিক্রিয়া করে কার্বন-ডাই-অক্সাইড ত্যাগ করেঃ
CaCO + 2 HCl → CaCl + CO + HO
এটা উষ্ণ বিয়োজন বিক্রিয়া বা ক্যালসিনেশন(যখন CaCo 840 °C এর উপরে)এ উত্তপ্ত হয়ে এন্থাল্পির(178 kJ/mole) সাথে বিক্রিয়ায় কার্বন ডাই অক্সাইড ত্যাগ করে ও ক্যালসিয়াম অক্সাইড উৎপন্ন করে ,যা কলিচুন নামে পরিচিতঃ
CaCO → CaO + CO
ক্যালসিয়াম কার্বনেট পানিতে সম্পৃক্ত কার্বন ডাই অক্সাইড এর সাথে বিক্রিয়ায় দ্রবণীয় ক্যালসিয়াম বাইকার্বনেট গঠণ করেঃ
CaCO + CO + HO → Ca(HCO)
কার্বনেট শিলার ক্ষয়প্রাপ্তিতে,ভূগর্ভে সুড়ঙ্গ সৃষ্টিতে ও পৃথিবীর বিভিন্ন স্থানে খর পানি তৈরিতে এই বিক্রিয়া গুরুত্ব বহন করে।
এর উপাদান গুলোর মধ্যে হেক্সাহাইড্রেট,ইকাইট, CaCO·6HO যা শুধু 6 °C এর নিচে অবস্থান করে।
ইন্ডাস্ট্রিতে যে বিপুল পরিমাণ ক্যালসিয়াম কার্বনেট ব্যবহার করা হয় তা মূলত খনি বা অন্য উৎস হতে সংগ্রহ করা হয়।বিশুদ্ধ ক্যালসিয়াম কার্বনেট (বিশেষত;খাবার বা ওষূধ তৈরিতে)কোন ভেজাল মুক্ত উৎস হতে সংগ্রহ করা যায়।
তবে বিকল্প হিসেবে,ক্যালসিয়াম অক্সাইড হতে ক্যালসিয়াম কার্বনেট উৎপন্ন করা হয়।তাই,প্রথমে ক্যালসিয়াম হাইড্রক্সাইড এর সাথে পানি যোগ করা হয়,তারপর এই দ্রবনের ভিতর দিয়ে কার্বন ডাই অক্সাইড পরিচালনা করা হয় হয় যাতে কাঙ্ক্ষিত ক্যালসিয়াম কার্বনেট ঘণীভূত অবস্থায় পাওয়া যায়;যেটাকে ইন্ড্রস্ট্রিতে 
precipitated calcium carbonate হিসেবে অভিহিত করা হয় (PCC):
সাধারণ অবস্থায় CaCO এর গঠণ ষড়ভূ্য আকৃতির β-CaCO, (খনিজ ক্যালসাইট)
বাংলাদেশ গার্ল গাইডস অ্যাসোসিয়েশন
বাংলাদেশ গার্ল গাইডস অ্যাসোসিয়েশন হলো বাংলাদেশের জাতীয় গাইডিং সংস্থা। ২০০৩ সালের হিসাব মতে, এর সদস্য সংখ্যা ৪৯,৯৭৫ জন।
বাংলাদেশে গার্ল গাইড ১৯২৮ সালে শুরু হয়েছিল। ১৯৪৭ সালে পূর্ব পাকিস্তানের গার্ল গাইড পাকিস্তান গার্ল গাইড অ্যাসোসিয়েশনের শাখায় রুপান্তরিত হয়। পাকিস্তান থেকে বাংলাদেশের স্বাধীনতার পর, শাখা সংগঠনটি একটি স্বাধীন জাতীয় সংগঠন হিসেবে পুনরায় সংগঠিত হয়। একটি জাতীয় সংস্থা হিসেবে সংগঠনটি ১৯৭২ সালে জাতীয় সংসদের অনুমোদন লাভ করে। ১৯৭৩ সালে এই সংস্থাকে মেয়েদের শিক্ষামূলক প্রতিষ্ঠানরূপে আনুষ্ঠানিক স্বীকৃতি দেওয়া হয়। একই বছর সংগঠনটি ওয়ার্ল্ড অ্যাসোসিয়েশন অব গার্ল গাইডস অ্যান্ড গার্ল স্কাউটের সদস্যপদ লাভ করে।
বাংলাদেশে ৭টি অঞ্চলের মাধ্যমে গার্ল গাইড কর্মসূচি পরিচালিত হয়। অঞ্চলগুলো হলো ঢাকা শহর, ঢাকা, খুলনা, চট্টগ্রাম, বরিশাল, রাজশাহী ও সিলেট।
এমিল ওয়াইখার্ট
এমিল জোহান ওয়াইখার্ট' () (২৬শে ডিসেম্বর, ১৮৬১- ১৯শে মার্চ, ১৯২৮) একজন জার্মান পদার্থবিদ ছিলেন, যিনি প্রথম পৃথিবীর গঠনের নির্ভরযোগ্য মডেল তৈরী করেন। তিনি ইলেক্ট্রন আবিষ্কর্তা প্রথম বিজ্ঞানীদের মধ্যে একজন ছিলেন। বিশ্বের প্রথম ভূ-পদার্থবিদ্যার অধাপক হিসেবে তিনি গটিনজেন বিশ্ববিদ্যালয়ে অধ্যাপনা করেন।
এমিলের গোয়েন্দা বাহিনী
এমিলের গোয়েন্দা বাহিনী ১৯৮০ সালে মুক্তিপ্রাপ্ত স্বাধীন বাংলাদেশের প্রথম শিশুতোষ চলচ্চিত্র। জার্মান লেখক এরিখ কাস্টনার রচিত "এমিলের গোয়েন্দা দল" (১৯২৯) নামক কিশোর গোয়েন্দা উপন্যাসের আলোকে এটি নির্মিত হয়েছে। চলচ্চিত্রটির চিত্রনাট্য ও পরিচালনা করেছেন বাদল রহমান। অভিনয়ে ছিলেন গোলাম মোস্তফা, সারা জাকের, এটিএম শামসুজ্জামান, শর্মিলী আহম্মেদ, মাস্টার পার্থ, শিপলু, টিপটিপ প্রমুখ।
চলচ্চিত্রটি বাংলাদেশ সরকারের অনুদানের নির্মিত প্রথম চলচ্চিত্র যা ঢাকায় মুক্তি পায়।
এমিল খেলাঘরের ‘মুক্ত পাখিকে বন্দী কোরো না’ শীর্ষক রচনা প্রতিযোগিতায় প্রথম হয়ে খুলনা থেকে ঢাকায় পুরস্কার গ্রহণ করতে আসে। আসার পথে ট্রেনে তার সাথে থাকা ৫০০ টাকা হারিয়ে যায়। টাকাটা তার নানির জন্র তার মা দিয়েছিল। এরপর শুরু হয় তার টাকা উদ্ধারের অভিযান। সে তার সঙ্গী হিসেবে খুঁজে পায় ঢাকার একদল বাচ্চা।চলচ্চিত্রটি ১৯৮০ সালের সেপ্টেম্বর-অক্টোবরের মাসে ঢাকায় মুক্তি দেয় হয়।
চলচ্চিত্রের একটি গান হল "আমরা যাব অভিযানে সঙ্গে যাবে কে"।
চলচ্চিত্রটি শেষ্ঠ চলচ্চিত্র প্রযোজক, শেষ্ঠ পার্শ্ব-চরিত্র অভিনেতা, শেষ্ঠ শিশুশিল্পী, শেষ্ঠ চিত্রগ্রাহক এবং শেষ্ঠ সম্পাদনা এই পাঁচটি বিভাগে জাতীয় চলচ্চিত্র পুরস্কার লাভ করে। যার মধ্যে বাদল রহমান শেষ্ঠ চলচ্চিত্র প্রযোজক ও শেষ্ঠ সম্পাদনা এই দুইটি বিভাগে পুরস্কার লাভ করে।
সুশান্ত সিং রাজপুত
সুশান্ত সিং রাজপুত হলেন একজন ভারতীয় নাট্য, টেলিভিশন ও চলচ্চিত্র অভিনেতা। ২০১৩ সালে তিনি অভিষেক কাপুরের "কোই পো চে!" চলচ্চিত্রে অভিনয়ের মাধ্যমে চলচ্চিত্র জগতে পা রাখেন। রাজপুত ড্যান্স রিয়েলিটি শো "ঝলক দিখলা জা ৪"-এ অংশগ্রহণ করে দ্বিতীয় স্থান অধিকার করেন। "" চলচ্চিত্রে তিনি নামভূমিকায় অভিনয় করছেন। টিভি সিরিয়ালে অভিনয়ের পাশাপাশি তিনি দৈনিক আয়ের জন্য বিপিওতে চাকরি করতেন।
সুশান্ত সিং রাজপুতের জন্ম পাটনায়। সেখানে তাঁর বাবা সরকারি কর্মচারী ছিলেন। তাঁর পরিবার পরে নয়াদিল্লিতে চলে আসে। ২০০০-এর দশক পর্যন্ত তাঁরা সেখানেই ছিলেন। রাজপুতের চার দিদি আছে। তিনি পরিবারের ছোট ছেলে। তাঁর দিদি মিতু সিং একজন রাজ্যস্তরের ক্রিকেটার।
রাজপুত পাটনার সেন্ট কারেন্স হাই স্কুল ও নতুন দিল্লির কুলাচি হংসরাজ মডেল স্কুলে পড়াশোনা করেন। পরে তিনি দিল্লি কলেজ অফ ইঞ্জিনিয়ারিং থেকে মেকানিক্যাল ইঞ্জিনিয়ারিং পাস করেন। তিন বছর পড়াশোনার পরে তিনি পড়াশোনা ছেড়ে দিয়ে অভিনয় জগতে প্রবেশ করেন।
ডেভারের ছাত্র হিসেবে তিনি ২০০৬ কমনওয়েলথ গেমস ও ৫১তম ফিল্মফেয়ার অ্যাওয়ার্ডস-এ অংশগ্রহণকারী একটি ট্রুপে যোগ দিয়েছিলেন। মুম্বইতে আসার পর তিনি থিয়েটারে অভিনয় চালিয়ে যান। কিছুদিন নাদিরা বব্বরের দল “একজুটে”র সদস্য থাকেন। তিনি নাট্যপরিচালক ব্যারি জনের নাটকের ক্লাসও করেছেন।
২০০৮ সালে রাজপুত বালাজি টেলিফিল্মস প্রযোজিত "কিস দেশ মে হ্যায় মেরা দিল" ধারাবাহিকে প্রিত জুনেজার চরিত্রে অভিনয় করেন। ২০০৯ সাকে তিনি "পবিত্র রিস্তা" ধারাবাহিকে মানব দেশমুখের চরিত্রে অভিনয় করেন। ২০১০ সালে তিনি ড্যান্স রিয়েলিটি শো "ঝলক দিখলা জা ২"-এ মস্ত কলন্দর বয়েজ টিমে অংশগ্রহণ করেন।
২০১০ সালে তিনি "ঝলক দিখলা যা ৪"-এ অংশগ্রহণ করে “মোস্ট কনসিস্টেন্ট পারফর্মার” পুরস্কার পান। ২০১১ সালে তিনি "পবিত্র রিস্তা" ধারাবাহিকের কাজ ছেড়ে দেন চলচ্চিত্রে অভিনয় করবেন বলে।
২০১৩ সালের ২২ ফেব্রুয়ারি মুক্তি পাওয়া অভিষেক কাপুর পরিচালিত "কই পো চে!" রাজপুতের প্রথম চলচ্চিত্র। এই ছবিটি সমালোচকদের দ্বারা প্রশংসিত হয় এবং বাণিজ্যিকভাবেও সফল হয়। এরপর রাজপুত মনীষ শর্মা পরিচালিত "শুদ্ধ দেশি রোম্যান্স" ছবিতে পরিণীতি চোপড়া ও বাণী কাপুরের বিপরীতে অভিনয় করেন। এই ছবিটিও বাণিজ্যিকভাবে সফল হয়। রাজকুমার হিরানি পরিচালিত "পিকে" চলচ্চিত্রে রাজপুত একটি ছোটো চরিত্রে অভিনয় করেন।
দিবাকর বন্দ্যোপাধ্যায় পরিচালিত "ডিটেকটিভ ব্যোমকেশ বক্সী!" ছবিতে রাজপুত বাংলা সাহিত্যের বিখ্যাত গোয়েন্দা রচিত্র ব্যোমকেশ বক্সীর ভূমিকায় অভিনয় করেছেন।
রাজপুত বর্তমানে অভিনেত্রী অঙ্কিতা লোখণ্ডের সংগে প্রেম করছেন। তিনি জানিয়েছেন শীঘ্রই অঙ্কিতাকে বিবাহ করবেন
ভিক রিচার্ডসন
ভিক্টর ইয়র্ক রিচার্ডসন, ওবিই (জন্ম: ৭ সেপ্টেম্বর, ১৮৯৪ - মৃত্যু: ৩০ অক্টোবর, ১৯৬৯) দক্ষিণ অস্ট্রেলিয়ার পার্কসাইড এলাকায় জন্মগ্রহণকারী অস্ট্রেলিয়ার বিখ্যাত আন্তর্জাতিক ক্রিকেটার ছিলেন। এছাড়াও তিনি অস্ট্রেলিয়া ক্রিকেট দলের অধিনায়কত্ব করেন। ১৯২০-এর দশক থেকে ১৯৩০-এর দশক পর্যন্ত অস্ট্রেলিয়ার শীর্ষস্থানীয় ক্রীড়াবিদ ছিলেন ভিক রিচার্ডসন। ক্রিকেটের পাশাপাশি একাধারে অস্ট্রেলীয় রুলস ফুটবল, বেসবল, গল্ফ, টেনিসসহ স্থানীয়ভাবে ল্যাক্রোজ, বাস্কেটবল ও সাঁতারে সবিশেষ পারদর্শিতা দেখান তিনি। তবে ক্রিকেটেই তিনি পরিচিতি পেয়েছেন সবচেয়ে বেশী।
১৯১৮-১৯ মৌসুমে দক্ষিণ অস্ট্রেলিয়ার পক্ষে প্রথম-শ্রেণীর ক্রিকেটে অভিষেক ঘটে তাঁর। দ্বিতীয় বিশ্বযুদ্ধের কারণে তাঁর খেলোয়াড়ী জীবনের সমাপণ ঘটে। অস্ট্রেলিয়া ও দক্ষিণ অস্ট্রেলিয়ার সদস্য থাকাকালে ৩৭.৬৩ গড়ে ১৮৪ খেলায় ১০,৭২৪ রান করেন ২৭ সেঞ্চুরির মাধ্যমে। সুদক্ষ ফিল্ডার হিসেবে ২১১ ক্যাচ পান যা খেলাপ্রতি গড় ১.১৫। এছাড়াও উইকেট-রক্ষক হিসেবে চারটি স্টাম্পিংয়ের সাথেও জড়িত ছিলেন।
১৯২৪ থেকে ১৯৩৬ সালের মধ্যে অস্ট্রেলিয়া দলের পক্ষে ১৯ টেস্টে প্রতিনিধিত্ব করেন। তন্মধ্যে, ১৯৩৫-৩৬ মৌসুমে দক্ষিণ আফ্রিকা সফরে পাঁচ টেস্টে অধিনায়কত্ব করেন। ডানহাতি ব্যাটসম্যান ও ফিল্ডার হিসেবে ক্রিকেট বিশ্বের অন্যতম সেরা প্রতিভাবান ক্রিকেটার ছিলেন তিনি।
১৯৩২-৩৩ মৌসুমে ইংল্যান্ড সফরে দলের সহঃ অধিনায়কের দায়িত্বে ছিলেন। ঐ সিরিজটি বডিলাইন সিরিজ নামে পরিচিতি পায়। খেলায় ইংল্যান্ডের বোলাররা ব্যাটসম্যানদের শরীর লক্ষ্য করে শর্ট-পিচ বলে ডেলিভারী দেয়।
৪১ বছর ১৭৮ দিন বয়সে ২৮ ফেব্রুয়ারি, ১৯৩৬ তারিখে রিচার্ডসন তাঁর সর্বশেষ টেস্টে অংশগ্রহণ করেন। ডারবানে অনুষ্ঠিত টেস্টে দক্ষিণ আফ্রিকার বিপক্ষে অস্ট্রেলিয়ার মাত্র দশজন খেলোয়াড়ের একজনরূপে এ বয়সে মাঠে নামেন।
খেলোয়াড়ী জীবন থেকে অবসর নিয়ে সেপ্টেম্বর, ১৯৪৯ সালে আর্থার রিচার্ডসনের পরিবর্তে দক্ষিণ অস্ট্রেলিয়ার কোচ হিসেবে মনোনীত হন। তাঁর সম্মানার্থে সাউথ অস্ট্রেলিয়ান ক্রিকেট অ্যাসোসিয়েশন অ্যাডিলেড ওভালে 'ভিক্টর রিচার্ডসন গেটস' নামকরণ করে। প্রথম-শ্রেণীর ক্রিকেট থেকে অবসর নেয়ার পর সাবেক ইংরেজ টেস্ট অধিনায়ক আর্থার জিলিগানের সাথে রেডিও ধারাভাষ্যকারের দায়িত্ব পালন করেন। ১০ জুন, ১৯৫৪ তারিখে ক্রিকেটে অনন্য সাধারণ সেবা দেয়ায় ওবিই পদবীতে ভূষিত হন তিনি।
সমসাময়িক অস্ট্রেলীয় জাতীয় দলের ক্রিকেটার ও সাউথ অস্ট্রেলিয়ার দলীয় সঙ্গী আর্থার রিচার্ডসনের সাথে আত্মীয়তার সূত্রে কোন সম্পর্ক নেই। একই খেলায় উভয়েরই প্রথম-শ্রেণীর ক্রিকেটে অভিষেক পর্ব সম্পন্ন হয়েছিল। এছাড়াও, ছয় বছর পর উভয়েরই একযোগে টেস্ট ক্রিকেটে অভিষেক হয়।
অস্ট্রেলিয়ার বিখ্যাত তিন টেস্ট ক্রিকেটার - ইয়ান চ্যাপেল, গ্রেগ চ্যাপেল ও ট্রেভর চ্যাপেল সম্পর্কে তাঁর নাতি হন। তন্মধ্যে, ইয়ান ও গ্রেগ চ্যাপেল পরবর্তীকালে টেস্ট পর্যায়ে অস্ট্রেলিয়ার অধিনায়কত্ব করেছেন।
বপ্প
বপ্প () (জীবনকাল- আনুমানিক খ্রিস্টপূর্ব ষষ্ঠ শতাব্দী) বৌদ্ধ ধর্মের ইতিহাসে পাঁচজন তপস্বীদের মধ্যে একজন ছিলেন, যিনি সিদ্ধার্থ গৌতমের সঙ্গে কঠোর তপস্যায় লিপ্ত হন এবং বুদ্ধত্ব লাভের পর গৌতম বুদ্ধের নিকট প্রথম ধর্মজ্ঞান প্রাপ্ত হন।
বপ্পের পিতা বশেত্থ সেই আটজন ব্রাহ্মণের একজন ছিলেন, যারা সিদ্ধার্থ গৌতমের ভবিষ্যদ্বাণী করেন। বশেত্থ তাঁকে পরবর্তী জীবনে সিদ্ধার্থ গৌতমকে অনুসরণ করতে নির্দেশ দেন। সিদ্ধার্থ তপস্যার মাধ্যমে সত্যানুসন্ধানের জন্য গৃহত্যাগ করে আলার কালাম ও উদ্দক রামপুত্ত প্রভৃতি যোগীদের নিকট শিক্ষালাভ সম্পন্ন করলে বপ্প সহ কৌণ্ডিন্য, ভদ্দিয়, মহানাম এবং অস্সজি নামক পাঁচজন তপস্বী তাঁকে অনুসরণ করেন ও উরুবিল্ব নামক স্থানে একসাথে ছয় বছর ধরে কঠোর তপস্যায় লিপ্ত হন। বৌদ্ধ ধর্মের ইতিহাসে এই পাঁচজন তপস্বী পঞ্চবগ্‌গীয় বা ভদ্রক পঞ্চবর্গীয় নামে পরিচিত। এই কঠোর তপস্যার ফলে অনশনক্লিষ্ট সিদ্ধার্থ গৌতম মরণাপন্ন হয়ে উপলব্ধি করেন যে, অনশনক্লিষ্ট দুর্বল দেহে শরীরকে অপরিসীম কষ্ট দিয়ে কঠোর তপস্যা করে বোধিলাভ সম্ভব নয়। ধর্মচক্রপ্রবর্তন সূত্রানুসারে, অসংযত বিলাসবহুল জীবনযাপন এবং কঠোর তপস্যার মধ্যবর্তী একটি মধ্যম পথের সন্ধান করে বোধিলাভ সম্ভব বলে তিনি উপলব্ধি করেন। তিনি তাই আবার খাদ্য গ্রহণের সিদ্ধান্ত নিলেন ও সুজাতা নাম্নী এক স্থানীয় গ্রাম্য কন্যার কাছ থেকে তিনি এক পাত্র পরমান্ন আহার করেন। সিদ্ধার্থকে খাদ্য গ্রহণ করতে দেখে বপ্প সহ সকল ভদ্রক পঞ্চবর্গীয় তাঁর ওপর বিরক্ত হয়ে তাঁকে ছেড়ে বারাণসীর নিকট ঋষিপতনের মৃগ উদ্যানে যাত্রা করে চলে যান।
সিদ্ধার্থ গৌতম বুদ্ধত্ব লাভ করার পর ঋষিপতনের মৃগ উদ্যানে যাত্রা করে বপ্প সহ তাঁর বাকি চারজন সাধনসঙ্গীকে খুঁজে বের করে তাঁদেরকে তাঁর অভিজ্ঞতালব্ধ জ্ঞান প্রদান করার সিদ্ধান্ত নেন। যদিও প্রথমে এই পঞ্চবগ্‌গীয় তপস্বীরা গৌতম বুদ্ধের সিদ্ধিলাভের ব্যাপারে সন্দিহান ছিলেন, কিন্তু শীঘ্রই তাঁর নবলব্ধ জ্ঞান তাঁদের মুগ্ধ করে। গৌতম বুদ্ধ তাঁদের ধম্মচক্কপ্পবত্তন সুত্ত সম্বন্ধে শিক্ষা প্রদান করেন। পাঁচ দিন পরে গৌতম বুদ্ধ তাঁদের অনাত্তলক্ষন সুত্ত সম্বন্ধে শিক্ষাদান করেন। বুদ্ধের নিকট শিক্ষালাভের ফলে বপ্প অর্হত হিসেবে উন্নীত হন।
ইয়ান মইয়ার
ইয়ান মইয়ার () (৩0 জুন ৩০ ১৯৪৩- ২৬ মার্চ ২০১৫) ছিলেন একজন স্কটিশ ফুটবল খেলোয়াড়। তিনি মাঝমাঠের খেলোয়াড় হিসাবে খেলতেন।।
দক্ষিণ আফ্রিকার ফুটবল ক্লাব আর্কেডিয়া সেফার্ডসকে খেলতে যাওয়ার আগে তিনি ম্যানচেস্টার ইউনাইটেড এবং ব্ল্যাকপুলসহ আরো ৫টি ক্লাবে প্রায় ৩০০ টি ফুটবল লীগা ম্যাচ খেলেছেন। পরে তিনি ব্রিটেনে ফিরে আসেন এবং ওসেসট্রি টাউন ও কলউইন বে ক্লাবের হয়ে নন লীগা ম্যাচে অংশগ্রহণ করেন।
মইয়ার ১৯৬০ সালে ম্যানচেস্টার ইউনাইটেডের ম্যাট বাজবিতে তার কর্মজীবন শুরু করেন। ওল্ড ট্রাফডে চার বছর থাকাকালীন সময়ে, তিনি ৪৫ টি লীগ ম্যাচ খেলেন এবং পাঁচটি গোল করেন।
অলিম্পিকে ভূটান
ভূটান অলিম্পিক কমিটি ১৯৮৩ সালে গঠিত এবং একই বছর আইওসি দ্বারা স্বীকৃতিলাভ করে।
ভূটান প্রথম ১৯৮৪ লস এঞ্জেলেস অলিম্পিকে অংশগ্রহণ করে। তারপর থেকে ২০০৮ পর্যন্ত প্রতিটি গ্রীষ্মকালীন অলিম্পিকে ভূটান শুধুমাত্র তীরন্দাজ বিভাগে প্রতিনিধিত্ব করে। ধনুর্বিদ্যা ভূটানের জাতীয় খেলা।
ভূটান কখনো অলিম্পিক পদক জিতেনি।
অলিম্পিকে বাহরাইন
বাহরাইন মোট আট বার গ্রীষ্মকালীন অলিম্পিকে অংশগ্রহণ করে। তবে তারা কখনও শীতকালীন অলিম্পিকে অংশগ্রহণ করেনি।
বাহরাইন সর্বপ্রথম ২০১২ গ্রীষ্মকালীন অলিম্পিক তথা লন্ডন অলিম্পিকে ব্রোঞ্জ পদক জিতে ১৫০০ মিটার মহিলা দৌড়ে, যা অর্জন করেছিলেন সাবেক ইথোপিয়ান দৌড়বিদ মরিয়াম ইউছুপ জামাল।
সুপারইউজার
কম্পিউটিংয়ে সুপারইউজার হল একটি বিশেষ ব্যবহারকারী একাউন্ড যা দিয়ে সিস্টেম প্রশাসন নিয়ন্ত্রন করা হয়। অপারেটিং সিস্টমের উপর ভিত্তি করে, এই নাম বিভিন্ন রকমভাবে ব্যবহৃত হয় যেমন রুট, এডমিনিস্ট্রেটর, এডমিন অথবা সুপারভাইজর। কিছু কিছু ক্ষেত্রে নাম গুরুত্বপূর্ন হয় না তার পরিবর্তে ব্যবহারকারী প্রোফাইলে অনুমতি প্রদান সংবলিত একটি চিহ্নের মাধ্যমেই প্রশাসকের কার্য সম্পাদন করা যাবে কিনা তা ঠিক করা হয়।
যেসব ওএসে সুপারইউজার ধারনাটি ব্যবহৃত হয় তাতে সাধারনভাবে ধরে নেয়া হয় যে বেশিরভাগ এপ্লিকেশনের কাজ সাধারণ একাউন্টের মাধ্যমেই করা যায় আর সাধারণ একাউন্টের সিস্টেম ব্যাপী পরিবর্তন সাধন করা সম্ভব নয়।
নভেল নেটওয়্যারে সুপারইউজারকে ডাকা হত "সুপারভাইজর", পরবর্তীতে নাম রাখা হয় "এডমিন"
ওপেনভিএমএসে সুপারইউজার একাউন্টের নাম হল "সিস্টেম"।
যেসব একাউন্ট সুপারইউজার একাউন্ট নয় সেগুলোই নিয়মিত ব্যবহারকারী একাউন্ট।
রুট (দ্ব্যর্থতা নিরসন)
শিকড় হল গাছের একটি অংশ যা মাটির নিচে থাকে
রুট অথবা রুটস আরো বোঝাতে পারে:
অলিম্পিকে আফগানিস্তান
আফগানিস্তান মোট তেরবার গ্রীষ্মকালীন অলিম্পিকে অংশগ্রহণ করে। তবে তারা কখনও শীতকালীন অলিম্পিকে অংশগ্রহণ করেনি।
দেশটি ১৯৩৬ সালে জার্মানীর বার্লিনে অনুষ্ঠিত গ্রীষ্মকালীন অলিম্পিক গেমসে নিজেদের অভিষেক ঘটায়। তারপর থেকেই দেশটি প্রায় প্রতিটি গ্রীষ্মকালীন অলিম্পিক গেমসে একটি প্রতিনিধি দল পাঠিয়ে আসছে।
১৯৬৪ শীতকালীন অলিম্পিক
১৯৬৪ শীতকালীন অলিম্পিক ,অফিসিয়ালী নবম শীতকালীন অলিম্পিক গেমস হিসেবে পরিচিত, একটি শীতকালীন বহু ক্রীড়ায ঘটনা যা অস্ট্রিয়ার ইন্সব্রুকে জানুয়ারী ২৯, ১৯৬৪ থেকে ফেব্রুয়ারী ৯, ১৯৬৪ পর্যন্ত উদযাপিত হয়।
৩৬টি দেশের ১০৯১ ক্রীড়াবিদ এই অলিম্পিকে অংশগ্রহণ করে এবং জোসেফ রাইডার অলিম্পিক শিখা প্রজ্বলন করেন।
১৯৬৪ শীতকালীন অলিম্পিকের আয়োজক হওয়ার দৌড়ে ইন্সব্রুককে কানাডা, ফিনল্যান্ড, ক্যালগারিসহ বেশ কয়েকটি দেশের সাথে প্রতিযোগিতা করতে হয়। নিচে মে ২৬ ১৯৫৯ সালের ভোটের তালিকা দেয়া হল।
১৯৬৪ শীতকালীন অলিম্পিকের পদক তালিকা
এটি ইন্সব্রুক, অস্ট্রিয়ায় অনুষ্ঠিত ১৯৬৪ শীতকালীন অলিম্পিকের পদকের পূর্ণ তালিকা।
জোসেফ ডালটন হুকার
স্যার জোসেফ ডালটন হুকার (৩০ জুন ১৮১৭ – ১০ ডিসেম্বর ১৯১১) ছিলেন ১৯ শতাব্দীর একজন ব্রিটিশ উদ্ভিদ্বিজ্ঞানী এবং অভিযাত্রী।
হুকার ভৌগোলিক উদ্ভিদবিদ্যার একজন প্রতিষ্ঠাতা এবং চার্লস ডারউইনের ঘনিষ্ঠ বন্ধু ছিলেন। তিনি বিশ বছর ধরে রয়েল বোটানিক্যাল গার্ডেনস, কিউ-এর পরিচালক হিসেবে দ্বায়িত্ব পালন করেন, যা তিনি তার বাবা উইলিয়াম জ্যাকসন হুকারের কাছ থেকে উত্তরাধিকারসূত্রে লাভ করেন। তাকে ব্রিটিশ বিজ্ঞানের সর্বোচ্চ সম্মান প্রদান করা হয়।
নেপাল জাতীয় লীগ
নেপাল জাতীয় লীগ নেপালের একটি শীর্ষ স্থানীয় ক্লাব পর্যায়ের ফুটবল প্রতিযোগিতা। এই লীগের চ্যাম্পিয়ন দল মহাদেশীয় কাপ এ অংশগ্রহণ করার যোগ্যতা অর্জন করে।
২০১১-২০১২ নেপাল জাতীয় লীগ মোট দশটি দল অংশগ্রহণ করে এবং ডিসেম্বর ৩০ ২০১১ মৌসুম শুরু হয় এবং জানুয়ার ২২ ২০১২ এ মৌসুম শেষ হয়।
শীর্ষ গোলদাতা
নেপাল জাতীয় বাস্কেটবল দল
নেপাল জাতীয় বাস্কেটবল দল বা নেপাল বাস্কেটবল দল আন্তর্জাতিক বাস্কেটবল খেলায় নেপাল দেশের জাতীয় দল হিসেবে প্রতিনিধিত্ব করছে। এটি নেপাল বাস্কেটবল অ্যাসোসিয়েশন দ্বারা পরিচালিত হয়ে থাকে। নেপাল আন্তর্জাতিক বাস্কেটবল ফেডারেশন এ ২০০০ সালে যোগ দেয় এবং এটি এশিয়ার সবচেয়ে নবীনতম দল।
দাগনভূঁইয়া পৌরসভা
দাগনভূঁইয়া পৌরসভা বাংলাদেশের ফেনী জেলার অন্তর্গত একটি পৌরসভা।
দাগনভূঁইয়া উপজেলার মধ্যাংশে দাগনভূঁইয়া পৌরসভার অবস্থান। এ পৌরসভার উত্তরে পূর্ব চন্দ্রপুর ইউনিয়ন, পশ্চিমে রামনগর ইউনিয়ন, দক্ষিণে দাগনভূঁইয়া ইউনিয়ন এবং পূর্বে দাগনভূঁইয়া ইউনিয়ন ও মাতুভূঁইয়া ইউনিয়ন অবস্থিত।
দাগনভূঁইয়া পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম দাগনভূঁইয়া থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
গার্ল গাইডিং
গার্ল গাইডিং হলো একটি আন্তর্জাতিক, অরাজনৈতিক, শিক্ষা ও সমাজ সেবামূলক যুবা আন্দোলন। স্বাস্থ্য ও চরিত্ৰ গঠনে এবং মানবিক গুণাবলি বিকাশে এবং একজন বালিকা বা কিশোরীকে আদর্শ নাগরিক হিসেবে গড়ে তোলার লক্ষ্যে এই আন্দোলনের সৃষ্টি।
লর্ড ব্যাডেন পাওয়েল স্কাউট ও গাইড আন্দোলনের প্ৰতিষ্ঠাতা। তিনি জাতিতে একজন ইংরেজ এবং পেশায় একজন সৈনিক ছিলেন। তিনি মেয়েদের নিয়ে স্কাউট আন্দোলন আরম্ভ করার জন্য তাঁর বোন এ্যাগনেস ব্যাডেন পাওয়েলকে অনুরোধ জানান। এতে তিনি উত্‍সাহিত হয়ে এই আন্দোলন শুরু করেন। এরপর তাঁর স্ত্ৰী অলিভ লেডী ব্যাডেন পাওয়েল গাইড আন্দোলনকে ফলপ্ৰসূ করে তোলেন এবং এই আন্দোলনকে সম্প্ৰসারিত করার জন্য তিনি বিশ্বব্যাপী ভ্ৰমণ করেন। এর উন্নয়নের জন্য এবং এই আন্দোলনটিকে জনপ্ৰিয় করে তোলার জন্য তিনি বিশ্বনন্দিত হন। এরপর আস্তে আস্তে সারা বিশ্বে এই গার্ল গাইডিং আন্দোলন ছড়িয়ে পড়ে।
1910 সালে গার্লগাইড প্রতিষ্ঠিত হয়।
আমি আমার আত্মসম্মানের ওপর নির্ভর করে প্ৰতিজ্ঞা করছি যে-
গাইডের জন্য ১০টি নির্দিষ্ট নিয়মাবলী আছে। সেগুলো তাদের মানতে হয় এবং নিজের জীবনে বাস্তবায়ন করতে হয়।গার্ল গাইডিং এর মূলমন্ত্ৰ হলোঃ 
সদা প্ৰস্তুত থাকা।
এর অর্থ- একজন গাইড, তার মানসিক ও শারীরিক দিক থেকে এমনভাবে উপযুক্ত ও উপযোগী থাকবে, যাতে করে সে, যে কোনো ধরণের জরুরি পরিস্থিতির মোকাবেলা করতে পারে।
সারা বিশ্বে গাইডেরর জন্য একটি অনুুমোদিত সংগীত আছে।এটি তারা তাদের নিজ নিজ অনুষ্ঠানে এবং বিভিন্ন কর্মসূচিতে পরিবেশন করে থাকে।
গার্ল গাইডদের পোশাক হলো কলারসহ ফুলহাতা সাদা কামিজ, সাদা পায়জামা, সাদা বেল্ট, সবুজ ওড়না ও সবুজ স্কার্ফ, সাদা কেডস। এছাড়াও তাদের চুলে সাদা ফিতা বা রাবার ব্যান্ড দিয়ে দুটি কলা বেণী বাঁধা থাকে।
জেরেমি কোনি
জেরেমি ভার্নন কোনি, (; জন্ম: ২১ জুন, ১৯৫২) ওয়েলিংটনে জন্মগ্রহণকারী সাবেক ও বিখ্যাত নিউজিল্যান্ডীয় আন্তর্জাতিক ক্রিকেট তারকা। জেরেমি কোনি নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে খেলাসহ অধিনায়কের দায়িত্ব পালন করেন। গড়ের দিক দিয়ে তাঁকে নিউজিল্যান্ডের সর্বাপেক্ষা সফলতম ব্যাটসম্যানদের একজন হিসেবে চিহ্নিত করা হয়।
সমগ্র খেলোয়াড়ী জীবনে কোনি ৫২ টেস্ট ও ৮৮ ওডিআইয়ে অংশগ্রহণ করেন। তন্মধ্যে ১৫ টেস্ট ও ২৫ ওডিআইয়ে দলকে নেতৃত্ব দেন। অধিনায়ক হিসেবে তিনি কেবলমাত্র পাকিস্তানের বিপক্ষে টেস্ট সিরিজে পরাজিত হন। ১৬ অর্ধ-শতকের পর দীর্ঘ নয় বছর অপেক্ষা করে ৩১ বছর বয়সে সেঞ্চুরির দেখা পান।
একদিনের আন্তর্জাতিকে মিডিয়াম পেস বোলিং করতেন। সর্বমোট ৫৪ উইকেট সংগ্রহ করেন। তন্মধ্যে ১৯৮৫ সালে শ্রীলঙ্কার বিপক্ষে ৪৬ রান ৪ উইকেট পান। কোনি’র উচ্চতা, স্লিপ ফিল্ডার হিসেবে তাঁর অঙ্গ-ভঙ্গী প্রদর্শনে 'দ্য ম্যান্টিস' ডাকনামে পরিচিত হন।
১৯৮৪ সালে উইজডেন কর্তৃক বর্ষসেরা ক্রিকেটার হিসেবে মনোনীত হন। ১৯৮৬ সালে রাণীর জন্মদিনের সম্মানে কোনিকে ক্রিকেট খেলায় সেবা প্রদানের জন্য অর্ডার অব দ্য ব্রিটিশ এম্পায়ার পদবীতে ভূষিত করা হয়। ১৯৮৬ সালে 'প্লেয়িং ম্যান্টিস: অ্যান অটোবায়োগ্রাফি' লেখেন। ১৯৯৩ সালে জন পার্কার ও ব্রায়ান ওয়াডেলের সাথে 'দি ওন্ডারফুল ডেজ অব সামার' লেখেন।
নিউজিল্যান্ড নেটবলে প্রতিনিধিত্বকারি খেলোয়াড় ও নেটবল ধারাভাষ্যকার জুলি কোনি’র সাথে বিবাহ-বন্ধনে আবদ্ধ হন তিনি। বর্তমানে তিনি যুক্তরাজ্যে বসবাস করছেন। স্কাই টিভি ও টেস্ট ম্যাচ স্পেশালে ধারাভাষ্যকার হিসেবে দায়িত্ব পালন করছেন তিনি।
সূরা লোকমান
সূরা লোক্‌মান , (, (একজন জ্ঞানী ব্যক্তি) মুসলমানদের ধর্মীয় গ্রন্থ কুরআনের ৩১ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৩৪ টি।
بِسْمِ اللّهِ الرَّحْمـَنِ الرَّحِيمِ
আল্লাহর নাম দিয়ে শুরু করছি যিনি পরম করুণাময়, অতি দয়ালু।
১) আলিফ-লাম-মীম। 
২) এগুলো প্রজ্ঞাময় কিতাবের আয়াত। 
৩) হেদায়েত ও রহমত সৎকর্মপরায়ণদের জন্য। 
৪) যারা সালাত কায়েম করে, যাকাত দেয় এবং আখেরাত সম্পর্কে দৃঢ় বিশ্বাস রাখে। 
৫) এসব লোকই তাদের পরওয়ারদেগারের তরফ থেকে আগত হেদায়েতের উপর প্রতিষ্ঠিত এবং এরাই সফলকাম।
৬) একশ্রেণীর লোক আছে যারা মানুষকে আল্লাহর পথ থেকে গোমরাহ করার উদ্দেশে অবান্তর কথাবার্তা সংগ্রহ করে অন্ধভাবে এবং উহাকে নিয়ে ঠাট্টা-বিদ্রূপ করে। এদের জন্য রয়েছে অবমাননাকর শাস্তি। 
৭) যখন ওদের সামনে আমার আয়তসমূহ পাঠ করা হয়, তখন ওরা দম্ভের সাথে এমনভাবে মুখ ফিরিয়ে নেয়, যেন ওরা তা শুনতেই পায়নি অথবা যেন ওদের দু’কান বধির। সুতরাং ওদেরকে কষ্টদায়ক আযাবের সংবাদ দাও। 
৮) যারা ঈমান আনে আর সৎকাজ করে তাদের জন্য রয়েছে নেয়ামতে ভরা জান্নাত। 
৯) সেখানে তারা চিরকাল থাকবে। আল্লাহর ওয়াদা যথার্থ। তিনি পরাক্রমশালী ও প্রজ্ঞাময়। 
১০) তিনি খুঁটি ব্যতীত আকাশমন্ডলী সৃষ্টি করেছেন; তোমরা তা দেখছ। তিনি পৃথিবীতে স্থাপন করেছেন পর্বতমালা, যাতে পৃথিবী তোমাদেরকে নিয়ে ঢলে না পড়ে এবং এতে ছড়িয়ে দিয়েছেন সর্বপ্রকার জন্তু। আমি আকাশ থেকে পানি বর্ষণ করেছি, অতঃপর তাতে উদগত করেছি সর্বপ্রকার কল্যাণকর উদ্ভিদরাজি।
ফনো=== ১১-২০ ===
এ সূরার দ্বিতীয় রুকুতে লুকমান হাকীমের উপদেশাবলী উদ্ধৃত করা হয়েছে। তিনি নিজের পুত্রকে এ উপদেশ দিয়েছিলেন। এই সুবাদে এ সূরার লুকমান নামকরণ করা হয়েছে।
সূরা আস-সিজদাহ
আস সেজদাহ্ , (, (সিজদা) মুসলমানদের ধর্মীয় গ্রন্থ কুরআনের ৩২ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৩০ টি।
بِسْمِ اللّهِ الرَّحْمـَنِ الرَّحِيمِ
আল্লাহর নাম দিয়ে শুরু করছি যিনি পরম করুণাময়, অতি দয়ালু।
১) আলিফ-লাম-মীম।
২) এ কিতাবের অবতরণ বিশ্বপালনকর্তার নিকট থেকে এতে কোন সন্দেহ নেই।
৩) তারা কি বলে, এটা সে মিথ্যা রচনা করেছে? বরং এটা আপনার পালনকর্তার তরফ থেকে সত্য, যাতে আপনি এমন এক সম্প্রদায়কে সতর্ক করেন, যাদের কাছে আপনার পূর্বে কোন সতর্ককারী আসেনি। সম্ভবতঃ এরা সুপথ প্রাপ্ত হবে। 
৪) আল্লাহ যিনি নভোমন্ডল, ভুমন্ডল ও এতদুভয়ের মধ্যবর্তী সবকিছু ছয় দিনে সৃষ্টি করেছেন, অতঃপর তিনি আরশে বিরাজমান হয়েছেন। তিনি ব্যতীত তোমাদের কোন অভিভাবক ও সুপারিশকারী নেই। এরপরও কি তোমরা বুঝবে না? 
৫) তিনি আকাশ থেকে পৃথিবী পর্যন্ত সমস্ত কর্ম পরিচালনা করেন, অতঃপর তা তাঁর কাছে পৌছবে এমন এক দিনে, যার পরিমাণ তোমাদের গণনায় হাজার বছরের সমান।
৬) তিনিই দৃশ্য ও অদৃশ্যের জ্ঞানী, পরাক্রমশালী, পরম দয়ালু, 
৭) যিনি তাঁর প্রত্যেকটি সৃষ্টিকে সুন্দর করেছেন এবং কাদামাটি থেকে মানব সৃষ্টির সূচনা করেছেন। 
৮) অতঃপর তিনি তার বংশধর সৃষ্টি করেন তুচ্ছ পানির নির্যাস থেকে। 
৯) অতঃপর তিনি তাকে সুষম করেন, তাতে রূহ সঞ্চার করেন এবং তোমাদেরকে দেন কর্ণ, চক্ষু ও অন্তঃকরণ। তোমরা সামান্যই কৃতজ্ঞতা প্রকাশ কর। 
১০) তারা বলে, আমরা মৃত্তিকায় মিশ্রিত হয়ে গেলেও পুনরায় নতুন করে সৃজিত হব কি? বরং তারা তাদের পালনকর্তার সাক্ষাতকে অস্বীকার করে।
১৫ আয়াতের সাজদাহর যে বিষয়বস্তু এসেছে তাকেই এ সূরার শিরোনাম হিসেবে গ্রহণ করা হয়েছে।
সূরা আল-আহযাব
আল আহ্‌যাব , (, (জোট) মুসলমানদের ধর্মীয় গ্রন্থ কুরআনের ৩৩ তম সূরা। এই সূরাটি মদিনায় অবতীর্ণ হয়েছে এবং এর আয়াত সংখ্যা ৭৩ টি।
এই সূরাটিতে মুসলমানদেরকে আল্লাহর দয়া ও ক্ষমতা স্মরণ করিয়ে দেয়ার জন্য খন্দকের যুদ্ধে আল্লাহ তালা যে মদিনা আক্রমণকারী গোত্রদেরকে যেভাবে পরাভূত করেছিলেন তা উল্লেখ করা হয়েছে। যেহেতু এটি একটি মাদানী সূরা, অন্যান্য 
মাদানি সূরার মত এতেও বিধি বিধান প্রদান করা হয়েছে, যা ছিল নবী ও তাঁর স্ত্রীদের সাথে আচরণ সম্পর্কে এবং পাশাপাশি মুনাফিকদেরকে তাদের খারাপ আচরণ সম্পর্কে সাবধান করা হয়েছে। কিছু পণ্ডিতের মতে, মাদানি সূরার আয়াতগুলোর বিশেষত্ব হল ইসলামী সমাজের বিভিন্ন বিধিবিধান প্রদান করা।
‎الأحزاب (আল-আহযাব) শব্দটা এসেছে حزب থেকে যার অর্থ ভাগ করা, গ্রুপ, দল, বাহিনী যোগদান, সম্মিলিত বাহিনী ইত্যাদী। الأحزاب হল حِزْب এর বহু বচন। 
আমরা জানি বিভিন্ন গোত্রের প্রায় ১২ হাজার যোদ্ধা সম্মিলিতভাবে মদীনা ঘেরাও করে।
সূরা সাবা
আল আহ্‌যাব , (, (রানী সাবা/শেবা), মুসলমানদের ধর্মীয় গ্রন্থ কুরআনের ৩৪ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৭৩ টি। এই সূরায় হযরত দাউদ (আঃ) ও তাঁর পুত্র হযরত সোলাইমান (আঃ) এর জীবনের নানা-দিক সম্পর্কে বিবরণ পাওয়া যায়।
بِسْمِ اللّهِ الرَّحْمـَنِ الرَّحِيمِ
وَمَا كَانَ لَهُ عَلَيْهِمْ مِنْ سُلْطَانٍ إِلَّا لِنَعْلَمَ مَنْ يُؤْمِنُ بِالْآخِرَةِ مِمَّنْ هُوَ مِنْهَا فِي شَكٍّ ۗ وَرَبُّكَ عَلَىٰ كُلِّ شَيْءٍ حَفِيظٌ
তাদের উপর শয়তানের কোন ক্ষমতা ছিল না, তবে কে পরকালে বিশ্বাস করে এবং কে তাতে সন্দেহ করে, তা প্রকাশ করাই ছিল আমার উদ্দেশ্য। আপনার পালনকর্তা সব বিষয়ে তত্ত্বাবধায়ক।
বলুন, তোমরা তাদেরকে আহবান কর, যাদেরকে উপাস্য মনে করতে আল্লাহ ব্যতীত। তারা নভোমন্ডল ও ভূ-মন্ডলের অনু পরিমাণ কোন কিছুর মালিক নয়, এতে তাদের কোন অংশও নেই এবং তাদের কেউ আল্লাহর সহায়কও নয়।
যার জন্যে অনুমতি দেয়া হয়, তার জন্যে ব্যতীত আল্লাহর কাছে কারও সুপারিশ ফলপ্রসূ হবে না। যখন তাদের মন থেকে ভয়-ভীতি দূর হয়ে যাবে, তখন তারা পরস্পরে বলবে, তোমাদের পালনকর্তা কি বললেন? তারা বলবে, তিনি সত্য বলেছেন এবং তিনিই সবার উপরে মহান ।
বলুন, নভোমন্ডল ও ভূ-মন্ডল থেকে কে তোমাদের কে রিযিক দেয়। বলুন, আল্লাহ। আমরা অথবা তোমরা সৎপথে অথবা স্পষ্ট বিভ্রান্তিতে আছি ও আছ?
বলুন, আমাদের অপরাধের জন্যে তোমরা জিজ্ঞাসিত হবে না এবং তোমরা যা কিছু কর, সে সম্পর্কে আমরা জিজ্ঞাসিত হব না ।
বলুন, আমাদের পালনকর্তা আমাদেরকে সমবেত করবেন, অতঃপর তিনি আমাদের মধ্যে সঠিকভাবে ফয়সালা করবেন। তিনি ফয়সালাকারী, সর্বজ্ঞ।
বলুন, তোমরা যাদেরকে আল্লাহর সাথে অংশীদাররূপে সংযুক্ত করেছ, তাদেরকে এনে আমাকে দেখাও। বরং তিনিই আল্লাহ, পরাক্রমশীল, প্রজ্ঞাময় ।
১৫ আয়াতের বাক্য لَقَدْ كَانَ لِسَبَإٍ فِي مَسْكَنِهِمْ آيَةٌ থেকে গৃহীত হয়েছে। এর অর্থ হচ্ছে, এটি এমন একটি সূরা যেখানে ‘সাবা’—এর কথা বলা হয়েছে।
সাবা, বর্তমানের ইয়ামেন ছিল সবুজ আর ফলে ভরা উদ্যানের সমাহার। কিন্তু তারা নিয়ামতের কৃতজ্ঞতা স্বীকার করে নাই। অকৃতজ্ঞ হওয়ার কারনে সাবা রাজ্যকে বন্যাকবলিত করেন। তাদের অর্থনীতি পানির গর্ভে ডুবে যায়। তখন মক্কার ক্বাবা ঘরকে কেন্দ্র করে আরবদের অর্থনীতি চাঙ্গা হতে থাকে। পরবর্তীতে ইয়ামেনের রাজা ঈর্ষান্বিত হয়ে ক্বাবা ঘর ধ্বংস করার জন্য হাতীর বাহিনী নিয়ে যাত্রা করে। এবং আমরা সূরা ফিলে জানতে পারি, কিরুপে ঝাঁকে ঝাঁকে পাখি দিয়ে তাদেরকে চিবানো তৃণলতার মত অবস্থা করা হয়। 
মক্কাবাসীকে এবং সমগ্র মানবজাতীকে সাবার বাসীন্দাদের উদাহরন থেকে শিক্ষা নিতে বলা হয়, কি কারনে তাদের রিযক্ সংকুচিত হয়েছিল।alQuranBD.com
রুম ইন রোম
রুম ইন রোম () ২০১০ সালের স্পেনীয় যৌনউত্তেজক কমেডি রোমান্স চলচ্চিত্র। এটি সহ-প্রযোজনা, রচনা এবং পরিচালনা করেছেন হুলিও মেডেম। অভিনয়ে ছিলেন * এলেনা আনায়, নাতাশা ইয়ারোভেনকো, এনরিকো লো ভের্সো এবং নাজওয়া নিমরি। এটি পরিচালক হুলিও মেডেমের প্রথম ইংরেজি ভাষার চলচ্চিত্র।
চলচ্চিত্রটি প্রযোজনা করেছেন হুলিও মেডেম এবং আলভারো লঙ্গোরিয়া। চিত্রগ্রহণ করেছেন আলেক্স কাতালান এবং সম্পাদনা করেছেন হুলিও মেডেম।
রোমের একটি হোটেল কক্ষে দুইজন কমবয়সী নারীর (আলবা এবং নাতাশা) মধ্যেকার সম্পর্ক এই চলচ্চিত্রে প্রদর্শিত হয়েছে। এই কাহীনি কিছুটা "এন লা কামা" চলচ্চিত্রের উপর ভিত্তি করে নির্মিত।
ইজ্ আদ-দীন আল-কাসসাম ব্রিগেড
ইজ্ আদ-দীন আল-কাসসাম ব্রিগেড (; ইজ্‌ আদ-দীন আল-কাসসামের নামানুসারে এর নামকরণ করা হয়েছে, প্রায়শ সংক্ষিপ্ত রূপ আল- কাসসাম, EQB) হল ফিলিলিস্তিনি সংগঠন হামাসের সশস্ত্র শাখা।
দ্বিতীয় ইন্তিফাদার সময় থেকে এটি ইজরাইলের আক্রমণের প্রধান লক্ষবস্তুতে পরিণত হয়েছে। এই সংগঠনটির শক্তি সামর্থ্য বহু রাষ্ট্রকে বিষ্মিত করেদিয়েছে। ইজ্‌ আদ-দীন আল-কাসসামকে ইউরোপীয় ইউনিয়ন, আমেরিকা, অস্ট্রেলিয়া, নিউজিল্যান্ড, ইংল্যান্ড ও মিশর নিষিদ্ধ ঘোষণা করেছে।
বৃটিশ অধিভুক্ত ফিলিস্তিনের ইজ্ আদ-দীন আল-কাসসাম নামক একজন মুসলিম ধর্ম প্রচারকের নামানুসারে এই সংগঠনের নামকনরণ করা হয়েছে। ১৯৩০ সালে আল-কাসসাম "ব্ল্যাক হ্যান্ড" নামে বৃটিশ এবং ইহুদী আধিপত্যবাদ বিরোধী একটি সংগঠন গড়ে তোলেন।
EQBএর তথ্যানুসারে :
কুরআন এবং রাসূল (স) এর সুন্নাহ আর মুসলিম শাসক ও বিদ্বানদের নীতি অণুসরনে ফিলিস্তিনকে স্বাধীন করা এবং ফিলিস্তিনি জনগনের আধিকারের পূনঃপ্রতিষ্ঠায় অবদান রাখা।
আল-কাসসামের উদ্দেশ্য হল ফিলিস্তিনের জনগনকে জয়নবাদী ইহুদীদের দখলদারিত্বের হাত থেকে মুক্ত করা এবং ফিলিস্তিনী জনগণের সেই অধিকার প্রতিষ্ঠা করা যা জয়নবাদীরা হরণ করেছে। সেই সাথে আল-কাসসাম নিজেকে জাতীয় মুক্তি আন্দোলনের প্রতীক মনে করে।
ইজ্ আদ-দীন আল-কাসসাম ব্রিগেড হামাসের অবিচ্ছেদ্য অংশ। যদিও তারা হামাসের অঙ্গ সংগঠন তবুও তাদের স্বাধীন সিদ্ধান্ত নেবার অধিকার রয়েছে। হামাসের বক্তব্য অণুসারেঃ "ইজ্ আদ-দীন আল-কাসসাম ব্রিগেড একটা বিচ্ছিন্ন সশস্ত্র সংগঠন এবং এর নিজস্ব নেতা রয়েছে যারা হামাসের আদেশ গ্রহণ করে না এবং তথ্য ও অগ্রগতির কথাও হামাস নেতাদের জানানো হয় না।"
যোদ্ধাদের পরিচিতি এবং সংগঠনে এদের অবস্থান মৃত্য পর্যন্ত গোপন থাকে। এমনকি যখন তারা ইজরাইলের বিরুদ্ধে যুদ্ধ করে তখন তারা কালো মুখোশ পরিধান করে আর তার উপর সবুজ বেল্ট দিয়ে বাধা থাকে। ইজ্ আদ-দীন আল-কাসসাম ব্রিগেড স্বাধীন অণুশাখা মডেলে কাজ করে যার কারণে অনেক সিনিয়র নেতারাও অন্য শাখার খবর কজাআনে না। এই শাখাগুলো নেতাদের মৃত্যুর পর নিজেরাই নেতা নির্বাচন করে। আল আকসা ইন্তিফাদার সময়ে বিমান হামলায় অনেক নেতা মারা যায়। এদের মধ্য রয়েছে সালাহ শাহাদী ও আদনান আল গুলের মত বড় নেতা। সংগঠনটির বর্তমান এবং দীর্ঘমেয়াদী নেতা মুহাম্মাদ দেইফ যিনি পাচবার গুপ্তহত্যা থেকে বেচে গেছেন বলে কথিত আছে।
আন্তর্যাতিক সম্প্রদায় বিশেষ করে জাতিসঙ্ঘ বেসামরিক লোকজনকে মানবঢাল হিসেবে ব্যবহার করাকে জেনেভা কননেনশনের নিয়মবহির্ভুত বলে মনে করে। এবং সাধারণ মানুষদের উপর নির্বিচার রকেট হামলা ও আত্মঘাতি বোমা হামলা আত্নর্যাতিক আইনের রীতিবিরুদ্ধ। কাসসাম অবশ্য বরাবরই এসব তথ্য আস্বীকার করে আসছে।
অসলো একর্ডের পরপরই হামাসকে সহযোগিতার জন্য সংগঠনটির শসস্ত্র রূপান্তর ঘটে। ২০০৩ ও ২০০৪ সালে আধিকৃত জালাবিয়া এলাকায় ব্রিগেডটি ব্যাপকভাবে ইজরাইলী হামলার স্বীকার হয়। বেশ কয়েকজন সিনিয়র নেতাও মারা যান। তারপরও সংগঠনটি ধীরে ধীরে শক্তিশালী হতে শুরু করে এবং পরবর্তি বছরগুলোতে আক্রমণ করার মতো সক্ষমতা অর্জন করে। এরপর তারা দলে যোগ দেবার মত প্রচুর স্বেচ্ছাসেবীও পেয়ে যায়। একদল গোপনে কাসসামকে বিভিন্ন হাতে বানানো অস্ত্র যেমন আল বানা, বাতর, ইয়াসিন ইত্যাদি সরবরাহ করে। কাসসাম রকেট তাদের আর্টিলারি প্রযুক্তিতে সর্বশেষ সংযোজন।
২০০৫ সালের প্রথমদিকে কাসসাম ইজরাইলী সরকার এবং ফিলিস্তিনী অথরিটির শান্তি আলোচনার পক্ষে মতামত দেয়। এই সুযোগে কাসসাম নিজেকে আবার জোড়ালোভাবে সংগঠিত করে। ২০০৫ সালের আগষ্টে ইজরাইল গাজা থেকে সৈন্য প্রত্যাহার করলে কাসসাম গাজায় ব্যাপক র‍্যালি করে। এসমস্ত র‍্যালিতে তারা নিজেদের প্রচুর অস্ত্রের মজুদ আর সৈন্য-সামন্তের ব্যাপকতা প্রদর্শন করে।
ওয়াটার ড্রপ্‌স অন বার্নিং রক্স
ওয়াটার ড্রপ্‌স অন বার্নিং রক্স () ২০০০ সালের ফরাসি নাট্য চলচ্চিত্র। রাইনার ওয়ের্নার ভাসবিন্ডার রচিত জার্মান নাটক, "ত্রোফেন আউফ হেইসি স্টেইনি" অবলম্বনে চলচ্চিত্রটি রচনা এবং পরিচালনা করেছেন ফ্রান্সিস ওজন। অভিনয়ে ছিলেন বার্নার্ড গিরদেউ, মালিক জিডি, লুডিভাইন স্যাগনিয়ার, আনা লেভিন প্রমুখ।
হাউট এট কোর্টের ব্যানারে চলচ্চিত্রটি প্রযোজনা করেছেন অলিভার ডেলবোস্ক, ক্রিটিন গোজলান, কেনজো হোরিকোশি, মার্ক মিসোনিয়ার এবং আলাইন সার্দে।
বিমলচন্দ্র ঘোষ
বিমলচন্দ্র ঘোষ (১২ ডিসেম্বর, ১৯১০ - ২২ অক্টোবর, ১৯৮১) একজন বাঙালি বামপন্থী কবি ছিলেন।
বিমলচন্দ্র ঘোষ ১৯১০ খ্রিস্টাব্দের ১২ই ডিসেম্বর ব্রিটিশ ভারতের কলকাতা শহরে জন্মগ্রহণ করেন। তাঁর পিতার নাম ছিল নগেন্দ্রনাথ ঘোষ। তাঁদের পৈতৃক বাড়ি ছিল হাওড়ার বালি শহরে।
১৯১৬ থেকে ১৯২১ খ্রিষ্টাব্দ পর্যন্ত তিনি চক্রবেড়িয়া ইন্সটিটিউশনের ছাত্র ছিলেন। পিতার অসুস্থতার কারণে তাঁকে স্কুল ছাড়তে হয়। পরে ১৯২৯ খ্রিষ্টাব্দে পদ্মপুকুর ইন্সটিটিউটশন থেকে ম্যাট্রিক পাশ করেন, তারপর কলকাতার সেন্ট জেভিয়ার্স কলেজে বিজ্ঞান বিভাগে ভর্তি হন। কিন্তু রাজনৈতিক কারণে তাঁকে কলেজ ছাড়তে হয়। পরে আশুতোষ কলেজে পড়ার সুযোগ পেলেও তিনি তা সম্পূর্ণ করতে পারেননি। সংসারের আর্থিক দুরবস্থার কারণে তাঁকে কলেজ ছাড়তে হয়। বাধ্য হয়ে ১৯৩১ খ্রিষ্টাব্দে কেরানির চাকরি গ্রহণ করেন। একাদিক্রমে ১৭ বছর চাকরি করার পর তিনি সেই কাজে ইস্তফা দেন। ছাত্রাবস্থা এবং যৌবনেই তিনি রাজনৈতিক কর্মী হিসাবে স্বদেশী মন্ত্রে দীক্ষিত হন। পরবর্তীকালে তিনি মারাঠি শ্রমিক নেতা কার্ডিলে ও বামপন্থী রাজনীতিবিদ মুজফফর আহমেদের সংস্পর্শে এসে বামপন্থায় আকৃষ্ট হন।
বিমলচন্দ্র ঘোষের উল্লেখযোগ্য কাব্যগ্রন্থ হল "জীবন ও রাত্রি", "দক্ষিণায়ন", "উলুখড়", "দ্বিপ্রহর ও অন্যান্য কবিতা", "ফতোয়া", "নানকিং", "সাবিত্রী", "বিশ্বশান্তি", "ভুখা ভারত", "উদাত্ত ভারত", "রক্তগোলাপ" প্রভৃতি। "নানকিং" কাব্যগ্রন্থ সরকার নিষিদ্ধ ঘোষণা করে। গীতিকার হিসাবেও তিনি ছিলেন সমান পারদর্শী ও সফল। তাঁর লেখা "উজ্জ্বল একঝাঁক পায়রা", "শোনো বন্ধু শোনো- প্রাণহীন এই শহরের ইতিকথা", "ঝড় উঠেছে বাউল বাতাস" প্রভৃতি জনপ্রিয়তা লাভ করেছিল।
মণীন্দ্র রায়
মণীন্দ্র রায় (জন্ম- ৪ অক্টোবর, ১৯১৯) সাহিত্য অকাদেমি পুরস্কার প্রাপ্ত একজন বাঙালি কবি ছিলেন।
মণীন্দ্র রায় ১৯১৯ খ্রিস্টাব্দের ৪ঠা অক্টোবর ব্রিটিশ ভারতের বেঙ্গল প্রেসিডেন্সির অন্তর্গত পাবনা জেলায় জন্মগ্রহণ করেন। কলকাতা শহরে সুরেন্দ্রনাথ কলেজ থেকে তিনি ইংরেজিতে অনার্স নিয়ে বি এ পাশ করেন। পাবনাতে থাকাকালীন ছাত্রাবস্থাতেই তিনি জ্যোতিরিন্দ্র মৈত্র ও চিত্রশিল্পী রথীন মৈত্র র প্রেরণায় সাম্যবাদী ভাবধারার প্রতি আকৃষ্ট হন।কিন্তু তিনি বিশ্বাসী ছিলেন প্রগতিশীল মতাদর্শের রাজনীতিতে।
মণীন্দ্র রায় প্রায় চল্লিশ বছর ধরে কবিতা লিখেছেন। ১৯৩৬ সালে সুধীন্দ্রনাথ দত্ত সম্পাদিত 'পরিচয়' পত্রিকায় তাঁর প্রথম কবিতা ছাপা হয়। ১৯৩৯ সালে তাঁর প্রথম কাব্যগ্রন্থ "ত্রিশঙ্কু" প্রকাশিত হয়। ১৯৪২ খ্রিস্টাব্দে "একচক্ষু", ১৯৪২ খ্রিস্টাব্দে "ছায়া সহচর", ১৯৪৮ খ্রিস্টাব্দে "সেতুবন্ধন" কাব্যগ্রন্থগুলি প্রকাশিত হয়। তেভাগা আন্দোলন এর প্রেক্ষাপটে তিনি "ইয়াসিন মিঞা" নামে দীর্ঘ কবিতা লিখেছিলেন। তিনি "সীমান্ত" ও "নিষ্পন্ন" নামক দুটি পত্রিকার সম্পাদক ছিলেন। তিনি "অমৃত" ও "সত্যযুগ" নামে দুটি সাময়িক পত্রিকারও সম্পাদনা করেন। তাঁর লেখা অন্যান্য উল্লেখযোগ্য গ্রন্থগুলি হল "কৃষ্ণচূড়া", "অন্যপথ", "অতিদূর আলোর রেখা", "সুখের মেলাই", "অমিল থেকে মিলে", "ভিয়েতনাম", "লেনিন", "নদী ঢেউ ঝিলমিল" প্রভৃতি। তিনি "জামায় রক্তের দাগ", "নাটকের নাম ভীষ্ম", "মাথায় জড়ানো জলপাই", "পল্লব আমাকে বাঁচতে দাও", "আমাকে জাগতে দাও" প্রভৃতি অনেকগুলি নাটকও রচনা করেন। ১৯৬৯ সালে তাঁর দীর্ঘ কবিতা "মোহিনী আড়াল" সাহিত্য অকাদেমি পুরস্কার লাভ করে। ১৯৯৩ সালে তিনি রবীন্দ্র পুরস্কারে ভূষিত হন।
আলু ভর্তা
আলু ভর্তা হল সিদ্ধ নরম আলু মরিচ (লংকা), পেঁয়াজ ও তেল মিশিয়ে পিষে তৈরিকৃত একধরনের খাদ্য। যা সাধারনত তরকারী হিসাবে খাওয়া হয়। ১৭৪৭ সালে হান্না গ্লাসসের লেখা "দ্যা আর্ট অভ কুকারি"তে আলুভর্তা তৈরীর পদ্ধতি বর্ণিত হয়েছে।প্রথমে একটি আলাদা পাত্রে পরিমাণমত আলু সিদ্ধ করে নিতে হবে। আলাদা একটি বাটিতে সিদ্ধ আলুর খোসা ছাড়িয়ে রেখে দিতে হবে। এবার পেঁয়াজ কুচি, মরিচ কুচি একটি ফ্রাই প্যানে হালকা তেলে একটু ভাজাভাজা করে নিতে হবে। এ পর্যায়ে সিদ্ধ আলুগুলো হাতের সাহায্যে চাপ দিয়ে ভেঙ্গে পিষতে হবে। সাথে ভাজা পেঁয়াজ ও মরিচকুচি এবং সরিষার তেল ভালভাবে মাখতে হবে। সাথে পরিমাণ মত লবণ দিতে হবে। অনেকে আলুর সাথে সিদ্ধ ডিম, সীম, বেগুন ইত্যাদিও ব্যবহার করেন।
এছাড়া অনেকে পোড়া মরিচ ব্যবহার করে; এতে ভর্তায় আলাদা এক প্রকার স্বাদ ও গন্ধ আসে। আবার কাচা মরিচ কুচিও ব্যবহার হয়। বৈচিত্র্য ও স্বাদের জন্য অনেক সময় ঘি ব্যবহার করা হয়।
আলু ভর্তায় বিভিন্ন উপাদান যোগ করায় এর বিভিন্নতা এসেছে। যেমনঃ